text:
περίπτωση δοκιμής διακριτών φάσεων NRSC).
 Πίνακας A.4-7
 Ελάχιστες συχνότητες καταγραφής και ελέγχου δεδομένων
 Εφαρμοζόμενη παράγραφος πρωτοκόλλου δοκιμής
 Μετρούμενες τιμές
 Ελάχιστη συχνότητα χειρισμού και ελέγχου
 Ελάχιστη συχνότητα καταγραφής
 7.6.
 Στροφές και ροπή κατά τη διάρκεια του διαγράμματος βαθμίδων ισχύος ενός κινητήρα
 1 Hz
 1 μέση τιμή ανά βαθμίδα
 7.6.
 Στροφές και ροπή κατά τη διάρκεια του διαγράμματος σάρωσης ενός κινητήρα
 5 Hz
 Μέση τιμή 1 Ηz
 7.8.3.
 Στροφές και ροπή αναφοράς και ανάδρασης κύκλου λειτουργίας υπό μεταβατικές συνθήκες (NRTC και LSI-NRTC)
 5 Hz
 Μέση τιμή 1 Ηz
 7.8.2.
 Στροφές και ροπή αναφοράς και ανάδρασης κύκλου λειτουργίας υπό σταθερές συνθήκες και κατά βαθμίδες
 1 Hz
 1 Hz
 7.3.
 Συνεχείς συγκεντρώσεις αναλυτών πρωτογενούς καυσαερίου
 Α/Α
 1 Hz
 7.3.
 Συνεχείς συγκεντρώσεις αναλυτών αραιωμένου καυσαερίου
 Α/Α
 1 Hz
 7.3.
 Συγκεντρώσεις παρτίδας αναλυτών πρωτογενούς ή αραιωμένου καυσαερίου
 Α/Α
 1 μέση τιμή ανά διάστημα δοκιμής
 7.6.8.2.1.
 Ρυθμός ροής αραιωμένου καυσαερίου από CVS με εναλλάκτη θερμότητας ανάντη της μέτρησης ροής
 Α/Α
 1 Hz
 7.6.8.2.1.
 Ρυθμός ροής αραιωμένου καυσαερίου από CVS χωρίς εναλλάκτη θερμότητας ανάντη της μέτρησης ροής
 5 Hz
 Μέση τιμή 1 Ηz
 7.6.8.2.1.
 Ρυθμός ροής αέρα εισαγωγής ή καυσαερίων (για μέτρηση πρωτογενούς καυσαερίου υπό μεταβατικές συνθήκες)
 Α/Α
 Μέση τιμή 1 Ηz
 7.6.8.2.1.
 Αέρας αραίωσης, εάν ελέγχεται ενεργά
 5 Hz
 Μέση τιμή 1 Ηz
 7.6.8.2.1.
 Ροή δείγματος από CVS με εναλλάκτη θερμότητας
 1 Hz
 1 Hz
 7.6.8.2.1.
 Ροή δείγματος από CVS χωρίς εναλλάκτη θερμότητας
 5 Hz
 Μέση τιμή 1 Ηz
 9.4.3. Προδιαγραφές επιδόσεων για όργανα μέτρησης
 9.4.3.1. Επισκόπηση
 Το σύστημα δοκιμών πρέπει στο σύνολό του να ικανοποιεί όλες τις εφαρμοζόμενες βαθμονομήσεις, επαληθεύσεις και κριτήρια επικύρωσης δοκιμών που προσδιορίζονται στην παράγραφο 8.1 του παρόντος παραρτήματος, συμπεριλαμβανομένων των απαιτήσεων επαλήθευσης γραμμικότητας των παραγράφων 8.1.4 και 8.2 του παρόντος παραρτήματος. Τα όργανα πληρούν τις προδιαγραφές του πίνακα A.4-7 για όλα τα εύρη τιμών που χρησιμοποιούνται για τις δοκιμές. Επιπροσθέτως, φυλάσσεται οποιαδήποτε τεκμηρίωση λαμβάνεται από τους κατασκευαστές των οργάνων και καταδεικνύει ότι τα όργανα πληρούν τις προδιαγραφές του πίνακα A.4-7.
 9.4.3.2. Απαιτήσεις εξαρτημάτων
 Στον πίνακα A.4-8 παρουσιάζονται οι προδιαγραφές των μορφοτροπέων ροπής, στροφών και πίεσης, των αισθητήρων θερμοκρασίας και σημείου δρόσου και άλλων οργάνων. Το συνολικό σύστημα μέτρησης της δεδομένης φυσικής και/ή χημικής ποσότητας πληροί τις απαιτήσεις επαλήθευσης γραμμικότητας της παραγράφου 8.1.4 του παρόντος παραρτήματος. Για τις μετρήσεις αέριων εκπομπών μπορούν να χρησιμοποιηθούν αναλυτές που έχουν αλγορίθμους αντιστάθμισης που αποτελούν συνάρτηση άλλων μετρούμενων αέριων συστατικών και των ιδιοτήτων καυσίμου για τη δοκιμή του συγκεκριμένου κινητήρα. Οποιοσδήποτε αλγόριθμος αντιστάθμισης προσφέρει μόνο αντιστάθμιση χωρίς να επηρεάζει οποιαδήποτε απολαβή (να μην είναι μεροληπτικός).
 Πίνακας A.4-8
 Συνιστώμενες προδιαγραφές επιδόσεων για όργανα μέτρησης
 Όργανο μέτρησης
 Σύμβολο μετρούμενης ποσότητας
 Χρόνος ανόδου ολόκληρου του συστήματος
 Συχνότητα ενημέρωσης καταγραφής
 Ακρίβεια (3)
 Επαναληψιμότητα (3)
 Μορφοτροπέας στροφών κινητήρα
 n
 1 s
 Μέση τιμή 1 Ηz
 2,0 % της τιμής pt. ή 0,5 % της τιμής max
 1,0 % της τιμής pt. ή 0,25 % της τιμής max
 Μορφοτροπέας ροπής κινητήρα
 T
 1 s
 Μέση τιμή 1 Ηz
 2,0 % της τιμής pt. ή 1,0 % της τιμής max
 1,0 % της τιμής pt. ή 0,5 % της τιμής max
 Ροόμετρο καυσίμου(Αθροιστής καυσίμου)


text:
5 s(Α/Α)
 1 Hz(Α/Α)
 2,0 % της τιμής pt. ή 1,5 % της τιμής max
 1,0 % της τιμής pt. ή 0,75 % της τιμής max
 Μετρητής ολικού αραιωμένου καυσαερίου (CVS)(Με εναλλάκτη θερμότητας πριν από τον μετρητή)
 1 s(5 s)
 Μέση τιμή 1 Ηz(1 Hz)
 2,0 % της τιμής pt. ή 1,5 % της τιμής max
 1,0 % της τιμής pt. ή 0,75 % της τιμής max
 Ροόμετρα αέρα αραίωσης, αέρα εισαγωγής, καυσαερίων και δείγματος
 1 s
 Μέση τιμή 1 Hz δειγμάτων 5 Hz
 2,5 % της τιμής pt. ή 1,5 % της τιμής max
 1,25 % της τιμής pt. ή 0,75 % της τιμής max
 Αναλυτής συνεχούς δειγματοληψίας πρωτογενούς καυσαερίου
 x
 5 s
 2 Hz
 2,0 % της τιμής pt. ή 2,0 % της τιμής meas.
 1,0 % της τιμής pt. ή 1,0 % της τιμής meas.
 Αναλυτής συνεχούς δειγματοληψίας αραιωμένου καυσαερίου
 x
 5 s
 1 Hz
 2,0 % της τιμής pt. ή 2,0 % της τιμής meas.
 1,0 % της τιμής pt. ή 1,0 % της τιμής meas.
 Αναλυτής συνεχούς δειγματοληψίας αερίων
 x
 5 s
 1 Hz
 2,0 % της τιμής pt. ή 2,0 % της τιμής meas.
 1,0 % της τιμής pt. ή 1,0 % της τιμής meas.
 Αναλυτής δειγματοληψίας παρτίδας αερίων
 x
 Α/Α
 Α/Α
 2,0 % της τιμής pt. ή 2,0 % της τιμής meas.
 1,0 % της τιμής pt. ή 1,0 % της τιμής meas.
 Σταθμικός ζυγός ΡΜ
 mPM
 Α/Α
 Α/Α
 Βλ. 9.4.11.
 0,5 μg
 Αδρανειακός ζυγός ΡΜ
 mPM
 5 s
 1 Hz
 2,0 % της τιμής pt. ή 2,0 % της τιμής meas.
 1,0 % της τιμής pt. ή 1,0 % της τιμής meas.
 9.4.4. Μέτρηση των παραμέτρων του κινητήρα και των συνθηκών περιβάλλοντος
 9.4.4.1. Αισθητήρες στροφών και ροπής
 9.4.4.1.1. Εφαρμογή
 Τα όργανα μέτρησης των σημάτων εισόδου και εξόδου του έργου κατά τη διάρκεια της λειτουργίας του κινητήρα πληρούν τις προδιαγραφές της παρούσας παραγράφου. Συνιστάται να χρησιμοποιούνται αισθητήρες, μορφοτροπείς και μετρητές που πληρούν τις προδιαγραφές του πίνακα A.4-8. Τα συνολικά συστήματα μέτρησης των σημάτων εισόδου και εξόδου του έργου πληρούν τις απαιτήσεις επαλήθευσης γραμμικότητας της παραγράφου 8.1.4 του παρόντος παραρτήματος.
 9.4.4.1.2. Έργο άξονα
 Το έργο και η ισχύς υπολογίζονται από τα σήματα εξόδου των μορφοτροπέων στροφών και ροπής σύμφωνα με την παράγραφο 9.4.4.1. του παρόντος παραρτήματος. Τα συνολικά συστήματα μέτρησης των στροφών και της ροπής πληρούν τις απαιτήσεις βαθμονόμησης και επαληθεύσεων των παραγράφων 8.1.7 και 8.1.4 του παρόντος παραρτήματος.
 Πραγματοποιείται αντιστάθμιση, όπως ενδείκνυται, της ροπής που προκαλεί η αδράνεια των εξαρτημάτων επιτάχυνσης και επιβράδυνσης που είναι συνδεδεμένα με το σφόνδυλο του κινητήρα, όπως είναι ο κινητήριος άξονας και ο ρότορας του δυναμόμετρου, βάσει ορθής τεχνικής κρίσης.
 9.4.4.2. Μορφοτροπείς πίεσης, αισθητήρες θερμοκρασίας και αισθητήρες σημείου δρόσου
 Τα συνολικά συστήματα μέτρησης της πίεσης, της θερμοκρασίας και του σημείου δρόσου πληρούν τις απαιτήσεις βαθμονόμησης της παραγράφου 8.1.7 του παρόντος παραρτήματος.
 Οι μορφοτροπείς πίεσης βρίσκονται σε περιβάλλον ελεγχόμενης θερμοκρασίας ή αντισταθμίζονται βάσει των μεταβολών της θερμοκρασίας καθ’ όλο το αναμενόμενο εύρος τιμών λειτουργίας τους. Τα υλικά των μορφοτροπέων είναι συμβατά με το μετρούμενο υγρό.
 9.4.5. Μετρήσεις που σχετίζονται

type: contracts

jurisdiction: EU


text:
με τη ροή
 Για οποιονδήποτε τύπο ροομέτρου (καυσίμου, αέρα εισαγωγής, πρωτογενούς καυσαερίου, αραιωμένου καυσαερίου, δείγματος), η ροή προετοιμάζεται όπως απαιτείται ώστε να αποφεύγονται τυχόν επιδράσεις στην ακρίβεια ή την επαναληψιμότητα του μετρητή από απορρεύματα, δίνες, κυκλοφορούσες ροές ή παλλόμενες ροές. Στην περίπτωση ορισμένων μετρητών, αυτό μπορεί να επιτευχθεί χρησιμοποιώντας έναν ευθύ σωλήνα κατάλληλου μήκους (π.χ. μήκους ίσου με τουλάχιστον 10 διαμέτρους σωλήνα) ή χρησιμοποιώντας ειδικά σχεδιασμένες καμπύλες σωλήνωσης, πτερύγια ευθυγράμμισης, στόμια μετρήσεων (ή πνευματικούς αποσβεστήρες πάλμωσης για το ροόμετρο καυσίμου) ώστε να δημιουργείται ένα σταθερό και προβλέψιμο προφίλ ταχύτητας ανάντη του μετρητή.
 9.4.5.1. Ροόμετρο καυσίμου
 Το συνολικό σύστημα για τη μέτρηση της ροής καυσίμου πληροί τις απαιτήσεις βαθμονόμησης της παραγράφου 8.1.8.1 του παρόντος παραρτήματος. Σε οποιαδήποτε μέτρηση ροής καυσίμου, αντισταθμίζεται τυχόν καύσιμο που παρακάμπτει τον κινητήρα ή επιστρέφει από τον κινητήρα στη δεξαμενή αποθήκευσης καυσίμου.
 9.4.5.2. Ροόμετρο αέρα εισαγωγής
 Το συνολικό σύστημα για τη μέτρηση της ροής αέρα εισαγωγής πληροί τις απαιτήσεις βαθμονόμησης της παραγράφου 8.1.8.2 του παρόντος παραρτήματος.
 9.4.5.3. Ροόμετρο πρωτογενούς καυσαερίου
 9.4.5.3.1. Απαιτήσεις εξαρτημάτων
 Το συνολικό σύστημα για τη μέτρηση της ροής πρωτογενούς καυσαερίου πληροί τις απαιτήσεις γραμμικότητας της παραγράφου 8.1.4 του παρόντος παραρτήματος. Οποιοδήποτε ροόμετρο πρωτογενούς καυσίμου είναι σχεδιασμένο έτσι, ώστε να αντισταθμίζει καταλλήλως τυχόν αλλαγές στη θερμοδυναμική, τη ρευστότητα και τις καταστάσεις σύστασης του πρωτογενούς καυσαερίου.
 9.4.5.3.2. Χρόνος απόκρισης του ροομέτρου
 Για τους σκοπούς του ελέγχου ενός συστήματος αραίωσης μερικής ροής για την εξαγωγή αναλογικού δείγματος πρωτογενούς καυσαερίου, απαιτείται χρόνος απόκρισης του ροομέτρου ταχύτερος του χρόνου που αναφέρεται στον πίνακα A.4-8. Στην περίπτωση συστημάτων αραίωσης μερικής ροής με ηλεκτρονικό σύστημα ελέγχου, ο χρόνος απόκρισης του ροομέτρου πληροί τις προδιαγραφές της παραγράφου 8.2.1.2 του παρόντος παραρτήματος.
 9.4.5.3.3. Ψύξη καυσαερίων
 Η παρούσα παράγραφος δεν ισχύει όσον αφορά την ψύξη του καυσαερίου λόγω του σχεδιασμού του κινητήρα, συμπεριλαμβανομένων ενδεικτικά, αλλά όχι περιοριστικά, των υδρόψυκτων πολλαπλών εξαγωγής ή των στροβιλοσυμπιεστών.
 Επιτρέπεται η ψύξη των καυσαερίων ανάντη του ροομέτρου με τους ακόλουθους περιορισμούς:
 α)
 Δεν λαμβάνεται δείγμα ΡΜ κατάντη της ψύξης.
 β)
 Εάν η ψύξη επιφέρει μείωση θερμοκρασιών καυσαερίων άνω των 475 K (202 °C) σε επίπεδα κάτω από 453 K (180 °C), δεν λαμβάνεται δείγμα HC κατάντη της ψύξης.
 γ)
 Εάν η ψύξη προκαλεί υδατική συμπύκνωση, δεν λαμβάνεται δείγμα NOX κατάντη της ψύξης, εκτός εάν ο ψύκτης πληροί τις απαιτήσεις επαλήθευσης επιδόσεων της παραγράφου 8.1.11.4 του παρόντος παραρτήματος.
 δ)
 Εάν η ψύξη προκαλεί υδατική συμπύκνωση προτού η ροή φτάσει σε ένα ροόμετρο, μετρώνται το σημείο δρόσου, T
 dew, και πίεσης, p
 total, στην είσοδο του ροομέτρου. Οι τιμές αυτές χρησιμοποιούνται στους υπολογισμούς εκπομπών σύμφωνα με το παράρτημα 5.
 9.4.5.4. Ροόμετρα αέρα αραίωσης και αραιωμένου καυσαερίου
 9.4.5.4.1. Εφαρμογή
 Προσδιορίζονται ρυθμοί στιγμιαίας ροής αραιωμένου καυσαερίου ή ολικής ροής αραιωμένου καυσαερίου κατά τη διάρκεια ενός διαστήματος δοκιμής, με τη χρήση ροόμετρου αραιωμένου καυσαερίου. Οι ρυθμοί ροής πρωτογενούς καυσαερίου ή η ολική ροή πρωτογενούς καυσαερίου κατά τη διάρκεια ενός διαστήματος δοκιμής μπορούν να υπολογιστούν από τη διαφορά μεταξύ ενός ροόμετρου αραιωμένου καυσαερίου και ενός μετρητή αέρα αραίωσης.
 9.4.5.4.2. Απαιτήσεις εξαρτημάτων
 Το συνολικό σύστημα μέτρησης της ροής αραιωμένου καυσαερίου πληροί τις απαιτήσεις βαθμονόμησης και επαληθεύσεων


text:
των παραγράφων 8.1.8.4 και 8.1.8.5 του παρόντος παραρτήματος. Μπορούν να χρησιμοποιούνται οι ακόλουθοι μετρητές:
 α)
 Στην περίπτωση δειγματοληψίας σταθερού όγκου (CVS) της συνολικής ροής αραιωμένου καυσαερίου, μπορεί να χρησιμοποιηθεί σωλήνας Venturi κρίσιμης ροής (CFV) ή πολλαπλοί σωλήνες Venturi κρίσιμης ροής τοποθετημένοι παράλληλα, αντλία θετικής εκτόπισης (PDP), υποηχητικός σωλήνας Venturi (SSV) ή ροόμετρο υπερηχητικής ροής (UFM). Σε συνδυασμό με έναν εναλλάκτη θερμότητας προς τα ανάντη, ο σωλήνας CFV ή η αντλία PDP μπορεί να λειτουργεί επίσης ως σύστημα παθητικού ελέγχου ροής, διατηρώντας σταθερή τη θερμοκρασία του αραιωμένου καυσαερίου σε ένα σύστημα CVS.
 β)
 Στην περίπτωση του συστήματος αραίωσης μερικής ροής (PFD), μπορεί να χρησιμοποιηθεί συνδυασμός οποιουδήποτε ροομέτρου με σύστημα ενεργού ελέγχου ροής για τη διατήρηση της αναλογικής δειγματοληψίας των συστατικών των καυσαερίων. Μπορεί να ελέγχεται η συνολική ροή αραιωμένου καυσαερίου ή μία ή περισσότερες ροές δείγματος ή συνδυασμός αυτών των ελέγχων ροής, ώστε να διατηρείται αναλογική δειγματοληψία.
 Για οποιοδήποτε άλλο σύστημα αραίωσης, μπορεί να χρησιμοποιηθεί στοιχείο στρωτής ροής, ροόμετρο υπερηχητικής ροής, υποηχητικός σωλήνας Venturi, σωλήνας Venturi κρίσιμης ροής ή πολλαπλοί σωλήνες Venturi κρίσιμης ροής τοποθετημένοι παράλληλα, μετρητής θετικής εκτόπισης, θερμικός μετρητής μάζας, σωλήνας Pitot προσδιορισμού μέσης τιμής ή ανεμόμετρο θερμού σύρματος.
 9.4.5.4.3. Ψύξη καυσαερίων
 Το αραιωμένο καυσαέριο ανάντη ενός ροομέτρου αραιωμένου καυσαερίου μπορεί να ψυχθεί, εφόσον εφαρμόζονται οι ακόλουθες διατάξεις:
 α)
 Δεν λαμβάνεται δείγμα ΡΜ κατάντη της ψύξης.
 β)
 Εάν η ψύξη επιφέρει μείωση θερμοκρασιών καυσαερίων άνω των 475 K (202 °C) σε επίπεδα κάτω από 453 K (180 °C), δεν λαμβάνεται δείγμα HC κατάντη της ψύξης.
 γ)
 Εάν η ψύξη προκαλεί υδατική συμπύκνωση, δεν λαμβάνεται δείγμα NOX κατάντη της ψύξης, εκτός εάν ο ψύκτης πληροί τις απαιτήσεις επαλήθευσης επιδόσεων της παραγράφου 8.1.11.4 του παρόντος παραρτήματος.
 δ)
 Εάν η ψύξη προκαλεί υδατική συμπύκνωση προτού η ροή φτάσει σε ένα ροόμετρο, μετρώνται το σημείο δρόσου, T
 dew, και πίεσης, p
 total, στην είσοδο του ροομέτρου. Οι τιμές αυτές χρησιμοποιούνται στους υπολογισμούς εκπομπών σύμφωνα με το παράρτημα 5.
 9.4.5.5. Ροόμετρο δείγματος για δειγματοληψία παρτίδας
 Χρησιμοποιείται ροόμετρο δείγματος για τον προσδιορισμό των ρυθμών ροής δείγματος ή της ολικής ροής που λαμβάνεται ως δείγμα σε ένα σύστημα δειγματοληψίας παρτίδας καθ’ όλη τη διάρκεια ενός διαστήματος δοκιμής. Η διαφορά μεταξύ των δύο ροομέτρων μπορεί να χρησιμοποιηθεί για τον υπολογισμό της ροής δείγματος σε μια σήραγγα αραίωσης, π.χ. για μέτρηση ΡΜ αραίωσης μερικής ροής και για μέτρηση ΡΜ ροής βοηθητικής αραίωσης. Οι προδιαγραφές μέτρησης διαφορικής ροής για την εξαγωγή αναλογικού δείγματος πρωτογενούς καυσαερίου αναφέρονται στην παράγραφο 8.1.8.6.1, ενώ η βαθμονόμηση της μέτρησης διαφορικής ροής αναφέρεται στην παράγραφο 8.1.6.8.2 του παρόντος παραρτήματος.
 Το συνολικό σύστημα του ροομέτρου δείγματος πληροί τις απαιτήσεις βαθμονόμησης της παραγράφου 8.1.8 του παρόντος παραρτήματος.
 9.4.5.6. Διαχωριστής αερίων
 Μπορεί να χρησιμοποιηθεί διαχωριστής αερίων για την ανάμειξη αερίων βαθμονόμησης.
 Χρησιμοποιείται διαχωριστής αερίων που αναμειγνύει αέρια σύμφωνα με τις προδιαγραφές της παραγράφου 9.5.1 του παρόντος παραρτήματος και τις συγκεντρώσεις που αναμένονται κατά τη δοκιμή. Μπορούν να χρησιμοποιηθούν διαχωριστές αερίων κρίσιμης ροής, διαχωριστές αερίων με τριχοειδή σωλήνα ή διαχωριστές αερίων με θερμικό μετρητή μάζας. Εφαρμόζονται διορθώσεις ιξώδους, όπως απαιτείται (εάν αυτό δεν πραγματοποιείται από εσωτερικό λογισμικό του διαχωριστή


text:
αερίων), ώστε να διασφαλίζεται ο ορθός διαχωρισμός των αερίων. Το σύστημα διαχωριστή αερίων πληροί τις απαιτήσεις επαλήθευσης γραμμικότητας της παραγράφου 8.1.4.5 του παρόντος παραρτήματος. Προαιρετικά, η διάταξη ανάμειξης μπορεί να ελέγχεται με όργανο που εκ φύσεως είναι γραμμικό, π.χ. χρησιμοποιώντας αέριο NO με CLD. Η τιμή προσδιορισμού του μεγίστου της κλίμακας ενός οργάνου προσαρμόζεται με το αέριο προσδιορισμού του μεγίστου της κλίμακας που συνδέεται απευθείας με το όργανο. Ο διαχωριστής αερίων ελέγχεται στις συνήθεις ρυθμίσεις και η ονομαστική τιμή συγκρίνεται με τη μετρούμενη συγκέντρωση του οργάνου.
 9.4.6. Μετρήσεις CO και CO2
 Χρησιμοποιείται αναλυτής μη σκεδαζόμενης υπέρυθρης ακτινοβολίας (NDIR) για τη μέτρηση των συγκεντρώσεων CO και CO2 στο πρωτογενές ή το αραιωμένο καυσαέριο είτε στην περίπτωση δειγματοληψίας παρτίδας είτε στην περίπτωση συνεχούς δειγματοληψίας.
 Το σύστημα NDIR πληροί τις προδιαγραφές βαθμονόμησης και επαληθεύσεων της παραγράφου 8.1.9.1 ή 8.1.9.2 του παρόντος παραρτήματος, κατά περίπτωση.
 9.4.7. Μετρήσεις υδρογονανθράκων
 9.4.7.1. Ανιχνευτής ιονισμού φλόγας
 9.4.7.1.1. Εφαρμογή
 Χρησιμοποιείται θερμαινόμενος αναλυτής με προσδιορισμό ιονισμού φλόγας (HFID) για τη μέτρηση των συγκεντρώσεων υδρογονανθράκων στο πρωτογενές ή το αραιωμένο καυσαέριο είτε στην περίπτωση δειγματοληψίας παρτίδας είτε στην περίπτωση συνεχούς δειγματοληψίας. Προσδιορίζονται οι συγκεντρώσεις υδρογονανθράκων με βάση τον αριθμό ατόμων άνθρακα, C1. Οι προθερμασμένοι αναλυτές FID διατηρούν όλες τις επιφάνειες που εκτίθενται σε εκπομπές σε θερμοκρασία 464 ± 11 K (191 ± 11 °C). Προαιρετικά, για κινητήρες φυσικού αερίου και υγραερίου και για κινητήρες ΑΣπ, ο αναλυτής υδρογονανθράκων μπορεί να είναι τύπου μη θερμαινόμενου ανιχνευτή ιονισμού φλόγας (FID).
 9.4.7.1.2. Απαιτήσεις εξαρτημάτων
 Το σύστημα FID για τη μέτρηση THC πληροί όλες τις απαιτήσεις επαληθεύσεων για τη μέτρηση υδρογονανθράκων της παραγράφου 8.1.10 του παρόντος παραρτήματος.
 9.4.7.1.3. Καύσιμο και αέρας καυστήρα FID
 Το καύσιμο και ο αέρας καυστήρα του FID πληρούν τις προδιαγραφές της παραγράφου 9.5.1 του παρόντος παραρτήματος. Το καύσιμο και ο αέρας καυστήρα του FID δεν αναμειγνύονται πριν να εισέλθουν στον αναλυτή FID ώστε να εξασφαλίζεται ότι ο αναλυτής FID λειτουργεί με φλόγα διάχυσης και όχι με προαναμεμειγμένη φλόγα.
 9.4.7.1.4. Υπό επιφύλαξη
 9.4.7.1.5. Υπό επιφύλαξη
 9.4.7.2. Υπό επιφύλαξη
 9.4.8. Μετρήσεις NOX
 Προσδιορίζονται δύο όργανα μέτρησης για τη μέτρηση των NOX και μπορεί να χρησιμοποιηθεί οποιοδήποτε από τα δύο, εφόσον πληροί τα κριτήρια που προσδιορίζονται στην παράγραφο 9.4.8.1 ή 9.4.8.2 του παρόντος παραρτήματος, αντιστοίχως. Ως διαδικασία αναφοράς χρησιμοποιείται ο ανιχνευτής χημιφωταύγειας για σκοπούς σύγκρισης με οποιαδήποτε προτεινόμενη εναλλακτική διαδικασία μέτρησης βάσει της παραγράφου 5.1.3 του παρόντος παραρτήματος.
 9.4.8.1. Ανιχνευτής χημιφωταύγειας
 9.4.8.1.1. Εφαρμογή
 Χρησιμοποιείται ανιχνευτής χημιφωταύγειας (CLD) σε συνδυασμό με μετατροπέα ΝΟ2 σε ΝΟ για τη μέτρηση της συγκέντρωσης των NOX στο πρωτογενές ή το αραιωμένο καυσαέριο για σκοπούς δειγματοληψίας παρτίδας ή συνεχούς δειγματοληψίας.
 9.4.8.1.2. Απαιτήσεις εξαρτημάτων
 Το σύστημα CLD πληροί τις απαιτήσεις επαλήθευσης απόσβεσης της παραγράφου 8.1.11.1 του παρόντος παραρτήματος. Μπορεί να χρησιμοποιηθεί προθερμασμένος ή μη προθερμασμένος CLD, καθώς και CLD που λειτουργεί σε συνθήκες ατμοσφαιρικής πίεσης ή σε κενό.
 9.4.8.1.3. Μετατροπέας NO2 σε NO
 Εσωτερικός ή εξωτερικός μετατροπέας ΝΟ2 σε ΝΟ που πληροί τις απαιτήσεις επαλήθευσης της παραγράφου 8.1.11.5 του παρόντος παραρτήματος τοποθετείται ανάντη του CLD, ενώ ο μετατροπέας διαμορφώνεται με διάταξη παράκαμψης ώστε να διευκολύνεται η επαλήθευση αυτή.
 9.4.8.1.4. Επιδράσεις της


text:
υγρασίας
 Διατηρούνται όλες οι τιμές θερμοκρασίας του CLD, ώστε να αποφεύγεται η υδατική συμπύκνωση. Για την απομάκρυνση της υγρασίας από ένα δείγμα ανάντη ενός CLD, χρησιμοποιείται μία από τις ακόλουθες διατάξεις:
 α)
 Ένας CLD συνδεδεμένος κατάντη οποιουδήποτε αποξηραντή ή ψύκτη ο οποίος βρίσκεται κατάντη οποιουδήποτε μετατροπέα ΝΟ2 σε ΝΟ που πληροί τις απαιτήσεις επαλήθευσης της παραγράφου 8.1.11.5 του παρόντος παραρτήματος.
 β)
 Ένας CLD συνδεδεμένος κατάντη οποιουδήποτε αποξηραντή ή θερμικού ψύκτη που πληροί τις απαιτήσεις επαλήθευσης της παραγράφου 8.1.11.4 του παρόντος παραρτήματος.
 9.4.8.1.5. Χρόνος απόκρισης
 Μπορεί να χρησιμοποιηθεί προθερμασμένος CLD για τη βελτίωση του χρόνου απόκρισης του CLD.
 9.4.8.2. Αναλυτής μη σκεδαζόμενης υπεριώδους ακτινοβολίας
 9.4.8.2.1. Εφαρμογή
 Χρησιμοποιείται αναλυτής μη σκεδαζόμενης υπεριώδους ακτινοβολίας (NDUV) για τη μέτρηση της συγκέντρωσης NOX στο πρωτογενές ή το αραιωμένο καυσαέριο για σκοπούς δειγματοληψίας παρτίδας ή συνεχούς δειγματοληψίας.
 9.4.8.2.2. Απαιτήσεις εξαρτημάτων
 Το σύστημα NDUV πληροί τις απαιτήσεις επαλήθευσης της παραγράφου 8.1.11.3 του παρόντος παραρτήματος.
 9.4.8.2.3. Μετατροπέας NO2 σε NO
 Εάν ο αναλυτής NDUV μετρά μόνο ΝΟ, τοποθετείται ανάντη του αναλυτή NDUV εσωτερικός ή εξωτερικός μετατροπέας ΝΟ2 σε ΝΟ που πληροί τις απαιτήσεις επαλήθευσης της παραγράφου 8.1.11.5 του παρόντος παραρτήματος. Ο μετατροπέας διαμορφώνεται με διάταξη παράκαμψης για τη διευκόλυνση της επαλήθευσης αυτής.
 9.4.8.2.4. Επιδράσεις της υγρασίας
 Η θερμοκρασία του NDUV διατηρείται, ώστε να προλαμβάνεται η υδατική συμπύκνωση, εκτός και αν χρησιμοποιείται μία από τις ακόλουθες διατάξεις:
 α)
 Ένας NDUV συνδεδεμένος κατάντη οποιουδήποτε αποξηραντή ή ψύκτη ο οποίος βρίσκεται κατάντη οποιουδήποτε μετατροπέα ΝΟ2 σε ΝΟ που πληροί τις απαιτήσεις επαλήθευσης της παραγράφου 8.1.11.5 του παρόντος παραρτήματος.
 β)
 Ένας NDUV συνδεδεμένος κατάντη οποιουδήποτε αποξηραντή ή θερμικού ψύκτη που πληροί τις απαιτήσεις επαλήθευσης της παραγράφου 8.1.11.4 του παρόντος παραρτήματος.
 9.4.9. Μετρήσεις O2
 Χρησιμοποιείται αναλυτής παραμαγνητικής ανίχνευσης (MD) ή μαγνητοπνευματικής ανίχνευσης (MPD) για τη μέτρηση της συγκέντρωσης Ο2 στο πρωτογενές ή το αραιωμένο καυσαέριο για σκοπούς δειγματοληψίας παρτίδας ή συνεχούς δειγματοληψίας.
 9.4.10. Μετρήσεις αναλογίας αέρα-καυσίμου
 Μπορεί να χρησιμοποιείται αναλυτής ζιρκόνιας (ZrO2) για τη μέτρηση της αναλογίας αέρα-καυσίμου στο πρωτογενές καυσαέριο για σκοπούς συνεχούς δειγματοληψίας. Μπορούν να χρησιμοποιηθούν μετρήσεις Ο2 με μετρήσεις ροής αέρα εισαγωγής ή ροής καυσίμου για τον υπολογισμό του ρυθμού ροής καυσαερίου σύμφωνα με το παράρτημα 5.
 9.4.11. Μετρήσεις ΡΜ με σταθμικό ζυγό
 Χρησιμοποιείται ζυγός για τη ζύγιση καθαρών ΡΜ που έχουν συλλεχθεί σε ένα μέσο φίλτρου δειγματοληψίας.
 Η ελάχιστη απαίτηση για την ανάλυση του ζυγού είναι τιμή ίση ή χαμηλότερη της επαναληψιμότητας 0,5 μικρογραμμαρίων που συνιστάται στον πίνακα A.4-8. Εάν ο ζυγός χρησιμοποιεί εσωτερικά βάρη βαθμονόμησης για τον συνήθη προσδιορισμό του μεγίστου της κλίμακας και για επαληθεύσεις γραμμικότητας, τα βάρη βαθμονόμησης πληρούν τις προδιαγραφές της παραγράφου 9.5.2 του παρόντος παραρτήματος.
 Ο ζυγός διαμορφώνεται έτσι, ώστε να επιτυγχάνεται ο βέλτιστος χρόνος καθίζησης και σταθερότητας στη θέση του.
 9.4.12. Μετρήσεις αμμωνίας (NH3)
 Μπορεί να χρησιμοποιηθεί αναλυτής FTIR (υπέρυθρης ακτινοβολίας με μετασχηματισμό Fourier), NDUV ή αναλυτής υπέρυθρου λέιζερ, σύμφωνα με το προσάρτημα A.4.
 9.5. Αναλυτικά αέρια και πρότυπα μάζας
 9.5.1. Αναλυτικά αέρια
 Τα αναλυτικά αέρια πληρούν τις προδιαγραφές ακρίβειας και καθαρότητας της παρούσας παραγράφου.
 9.5.1.1. Προδιαγραφές αερίων
 Εξετάζονται οι ακόλουθες προδιαγραφές αερίων:
 α)
 Χρησιμοποιούνται καθαρά αέρια για τον μηδενισμό των οργάνων μέτρησης


text:
και την ανάμειξη με αέρια βαθμονόμησης ώστε να ληφθεί απόκριση μηδενός σε ένα πρότυπο βαθμονόμησης μηδενός. Χρησιμοποιούνται αέρια με ξένες προσμείξεις που δεν υπερβαίνουν τη μέγιστη από τις ακόλουθες τιμές στον κύλινδρο αερίων ή στην έξοδο μιας γεννήτριας αερίου μηδενισμού:
 i)
 Ξένες προσμείξεις 2 %, μετρούμενες σε σχέση με τη μέση συγκέντρωση που αναμένεται στην οριακή τιμή εκπομπών. Παραδείγματος χάριν, εάν αναμένεται συγκέντρωση CO της τάξης των 100,0 μmol/mol, θα πρέπει να επιτρέπεται χρήση αερίου μηδενισμού με ξένες προσμείξεις CO έως 2 000 μmol/mol.
 ii)
 Ξένες προσμείξεις, όπως αυτές προσδιορίζονται στον πίνακα A.4-9, για μετρήσεις πρωτογενούς ή αραιωμένου καυσαερίου.
 iii)
 Ξένες προσμείξεις, όπως αυτές προσδιορίζονται στον πίνακα A.4-10, για μετρήσεις πρωτογενούς καυσαερίου.
 Πίνακας A.4-9
 Όρια ξένων προσμείξεων, εφαρμοζόμενα για μετρήσεις πρωτογενούς ή αραιωμένου καυσαερίου [μmol/mol = ppm (3.2.)]
 Συστατικό
 Καθαρός συνθετικός αέρας (4)
 Καθαρό N2
 (4)
 THC (ισοδύναμο C1)
 ≤ 0,05 μmol/mol
 ≤ 0,05 μmol/mol
 CO
 ≤ 1 μmol/mol
 ≤ 1 μmol/mol
 CO2
 ≤ 10 μmol/mol
 ≤ 10 μmol/mol
 O2
 0,205 έως 0,215 mol/mol
 ≤ 2 μmol/mol
 NOX
 ≤ 0,02 μmol/mol
 ≤ 0,02 μmol/mol
 Πίνακας A.4-10
 Όρια ξένων προσμείξεων, εφαρμοζόμενα για μετρήσεις πρωτογενούς καυσαερίου [μmol/mol = ppm (3.2.)]
 Συστατικό
 Καθαρός συνθετικός αέρας (5)
 Καθαρό N2
 (5)
 THC (ισοδύναμο C1)
 ≤ 1 μmol/mol
 ≤ 1 μmol/mol
 CO
 ≤ 1 μmol/mol
 ≤ 1 μmol/mol
 CO2
 ≤ 400 μmol/mol
 ≤ 400 μmol/mol
 O2
 0,18 έως 0,21 mol/mol
 —
 NOX
 ≤ 0,1 μmol/mol
 ≤ 0,1 μmol/mol
 β)
 Χρησιμοποιούνται τα ακόλουθα αέρια με αναλυτή FID:
 i)
 Χρησιμοποιείται καύσιμο FID με συγκέντρωση H2 της τάξης του (0,39 έως 0,41) mol/mol, το υπόλοιπο He ή N2. Το μείγμα αυτό δεν περιέχει περισσότερο από 0,05 μmol/mol THC.
 ii)
 Χρησιμοποιείται αέρας καυστήρα FID που πληροί τις προδιαγραφές καθαρού αέρα του στοιχείου α) της παρούσας παραγράφου.
 iii)
 Αέριο μηδενισμού FID. Οι ανιχνευτές ιονισμού φλόγας μηδενίζονται με καθαρό αέριο που πληροί τις προδιαγραφές του στοιχείου α) της παρούσας παραγράφου, με την εξαίρεση ότι η συγκέντρωση Ο2 του καθαρού αερίου μπορεί να έχει οποιαδήποτε τιμή.
 iv)
 Προπάνιο ως αέριο προσδιορισμού του μεγίστου της κλίμακας FID. Το μέγιστο της κλίμακας του αναλυτή THC FID προσδιορίζεται και ο αναλυτής βαθμονομείται με συγκεντρώσεις προπανίου, C3H8, προσδιορισμού του μεγίστου της κλίμακας. Βαθμονομείται με βάση τον αριθμό ατόμων άνθρακα (C1).
 γ)
 Χρησιμοποιούνται τα ακόλουθα μείγματα αερίων, με αέρια σε ανιχνεύσιμες τιμές έως ±1,0 % της πραγματικής τιμής των διεθνών και/ή εθνικών αναγνωρισμένων προτύπων ή άλλων προτύπων αερίων που είναι εγκεκριμένα:
 i)
 CH4, το υπόλοιπο καθαρός συνθετικός αέρας και/ή N2 (κατά περίπτωση).
 ii)
 Υπό επιφύλαξη.
 iii)
 C3H8, το υπόλοιπο καθαρός συνθετικός αέρας και/ή N2 (κατά περίπτωση).
 iv)
 CO, το υπόλοιπο καθαρό N2.
 v)
 CO2, το υπόλοιπο καθαρό N2.
 vi)
 NO, το υπόλοιπο καθαρό N2.
 vii)
 NO2, το υπόλοιπο καθαρός συνθετικός αέρας.
 viii)
 O2, το υπόλοιπο καθαρό N2.
 ix)
 C3H8, CO, CO2, NO, το υπόλοιπο καθαρό N2.
 x)
 C3H8, CH4, CO, CO2, NO, το υπόλοιπο καθαρό N2.
 δ)
 Μπορούν να χρησιμοποιηθούν αέρια άλλων ειδών πέραν αυτών που αναφέρονται στο στοιχείο γ) της παρούσας παραγράφου (όπως μεθανόλη σε αέρα, που μπορεί να χρησιμοποιηθεί για τον προσδιορισμό συντελεστών απόκρισης), εφόσον είναι


text:
ανιχνεύσιμα σε τιμές έως ±3,0 % της πραγματικής τιμής των διεθνών και/ή εθνικών αναγνωρισμένων προτύπων και πληρούν τις απαιτήσεις σταθερότητας της παραγράφου 9.5.1.2 του παρόντος παραρτήματος.
 ε)
 Μπορούν να παραχθούν ίδια αέρια βαθμονόμησης με τη χρήση διάταξης ανάμειξης ακριβείας, όπως διαχωριστή αερίων, για την αραίωση αερίων με καθαρό N2 ή καθαρό συνθετικό αέρα. Εάν οι διαχωριστές αερίων πληρούν τις προδιαγραφές της παραγράφου 9.4.5.6 του παρόντος παραρτήματος, και τα αέρια που αναμειγνύονται πληρούν τις απαιτήσεις των στοιχείων α) και γ) της παρούσας παραγράφου, τα μείγματα που προκύπτουν θεωρείται ότι πληρούν τις απαιτήσεις της παρούσας παραγράφου 9.5.1.1 του παρόντος παραρτήματος.
 9.5.1.2. Συγκέντρωση και ημερομηνία λήξης
 Καταγράφεται η συγκέντρωση οποιουδήποτε προτύπου αερίου βαθμονόμησης και η ημερομηνία λήξης του που προσδιορίζεται από τον προμηθευτή του αερίου.
 α)
 Δεν δύναται να χρησιμοποιηθεί πρότυπο αέριο βαθμονόμησης μετά την ημερομηνία λήξης του, με την εξαίρεση που προβλέπεται στο στοιχείο β) της παρούσας παραγράφου.
 β)
 Δύναται να αλλάξει η σήμανση αερίων βαθμονόμησης και να χρησιμοποιηθούν μετά την ημερομηνία λήξης τους, κατόπιν προηγούμενης έγκρισης της αρχής έγκρισης τύπου.
 9.5.1.3. Μεταφορά αερίων
 Τα αέρια μεταφέρονται από την πηγή τους στους αναλυτές με τη χρήση ειδικών εξαρτημάτων για τον έλεγχο και τη μεταφορά μόνο των συγκεκριμένων αερίων.
 9.5.2. Πρότυπα μάζας
 Χρησιμοποιούνται βάρη βαθμονόμησης ζυγού ΡΜ που έχουν πιστοποιηθεί βάσει διεθνών και/ή εθνικών αναγνωρισμένων προτύπων με τιμές αβεβαιότητας έως 0,1 %. Τα βάρη βαθμονόμησης μπορούν να πιστοποιηθούν από οποιοδήποτε εργαστήριο βαθμονόμησης που διατηρεί δυνατότητες ανιχνευσιμότητας διεθνών και/ή εθνικών αναγνωρισμένων προτύπων. Εξασφαλίζεται ότι το μικρότερο βάρος βαθμονόμησης δεν έχει μάζα μεγαλύτερη από δέκα φορές τη μάζα οποιουδήποτε μη χρησιμοποιημένου μέσου δείγματος ΡΜ. Η έκθεση βαθμονόμησης αναφέρει επίσης την πυκνότητα των βαρών.
 (1) Ειδικά σύμβολα παρατίθενται στα παραρτήματα.
 (2) Η αρίθμηση του παρόντος παραρτήματος συμφωνεί με την αρίθμηση του παγκόσμιου τεχνικού κανονισμού αριθ. 11 των Ηνωμένων Εθνών. Ωστόσο, ορισμένες ενότητες του εν λόγω παγκόσμιου τεχνικού κανονισμού αριθ. 11 των Ηνωμένων Εθνών είναι περιττές στο παρόν παράρτημα.
 (1) Εκτέλεση βαθμονομήσεων και επαληθεύσεων συχνότερα, σύμφωνα με τις οδηγίες του κατασκευαστή των συστημάτων μέτρησης και με βάση την ορθή τεχνική κρίση.
 (2) Δεν απαιτείται επαλήθευση CVS για συστήματα που συμφωνούν κατά ποσοστό έως ±2 % βάσει χημικού ισοζυγίου άνθρακα ή οξυγόνου του αέρα εισαγωγής, του καυσίμου και του αραιωμένου καυσαερίου.
 (3) Ως όρος που αντιπροσωπεύει την «ποσότητα»μπορεί να χρησιμοποιηθεί ο γραμμομοριακός ρυθμός ροής αντί του τυπικού ογκομετρικού ρυθμού ροής. Στην περίπτωση αυτή, στα αντίστοιχα κριτήρια γραμμικότητας μπορεί να χρησιμοποιηθεί ο μέγιστος γραμμομοριακός ρυθμός ροής αντί του τυπικού ογκομετρικού ρυθμού ροής.
 (4) Εφόσον αποτρέπεται η υδατική συμπύκνωση στο δοχείο αποθήκευσης.
 (5) Έως 313 K (40 °C).
 (6) Έως 475 K (202 °C).
 (7) Στους 464 ± 11 K (191 ± 11 °C).
 (3) Η ακρίβεια και η επαναληψιμότητα προσδιορίζονται με τα ίδια συλλεχθέντα δεδομένα που περιγράφονται στην παράγραφο 9.4.3 του παρόντος παραρτήματος και βασίζονται σε απόλυτες τιμές. Η ένδειξη «pt.»αναφέρεται στη συνολική μέση τιμή που αναμένεται στο όριο των εκπομπών. Η ένδειξη «max.»αναφέρεται στη μέγιστη τιμή που αναμένεται στο όριο των εκπομπών καθ’ όλη τη διάρκεια του κύκλου λειτουργίας και όχι στη μέγιστη τιμή του εύρους τιμών του


text:
οργάνου. Η ένδειξη «meas.»αναφέρεται στην πραγματική μέση τιμή που μετράται καθ’ όλη τη διάρκεια του κύκλου λειτουργίας.
 (4) Τα συγκεκριμένα επίπεδα καθαρότητας δεν απαιτείται να είναι ανιχνεύσιμα βάσει διεθνών και/ή εθνικών αναγνωρισμένων προτύπων.
 (5) Τα συγκεκριμένα επίπεδα καθαρότητας δεν απαιτείται να είναι ανιχνεύσιμα βάσει διεθνών και/ή εθνικών αναγνωρισμένων προτύπων.
 ΠΡΟΣΑΡΤΗΜΑ Α.1
 ΕΞΟΠΛΙΣΜΟΣ ΜΕΤΡΗΣΗΣ ΑΡΙΘΜΟΥ ΕΚΠΕΜΠΟΜΕΝΩΝ ΣΩΜΑΤΙΔΙΩΝ
 A.1.1. Διαδικασία δοκιμής μέτρησης
 A.1.1.1. Δειγματοληψία
 Ο αριθμός εκπεμπόμενων σωματιδίων μετράται με συνεχή δειγματοληψία είτε από σύστημα αραίωσης μερικής ροής, όπως περιγράφεται στην παράγραφο 9.2.3 του παρόντος παραρτήματος, είτε από σύστημα αραίωσης πλήρους ροής, όπως περιγράφεται στην παράγραφο 9.2.2 του παρόντος παραρτήματος.
 A.1.1.1.1. Διήθηση αραιωτικού
 Το αραιωτικό που χρησιμοποιείται τόσο στη βασική αραίωση όσο και, κατά περίπτωση, στη βοηθητική αραίωση των καυσαερίων στο σύστημα αραίωσης διέρχεται από φίλτρα τα οποία πληρούν τις απαιτήσεις για τα φίλτρα ιδανικής απόδοσης (HEPA) που ορίζονται στην παράγραφο 2.1.41 του παρόντος κανονισμού. Το αραιωτικό μπορεί προαιρετικά να καθαρίζεται με ενεργό άνθρακα προτού διοχετευθεί στο φίλτρο ιδανικής απόδοσης (HEPA) ώστε να μειώνεται και να σταθεροποιείται η συγκέντρωση των υδρογονανθράκων στο αραιωτικό. Συνιστάται η τοποθέτηση πρόσθετου φίλτρου χονδρών σωματιδίων πριν από το φίλτρο ιδανικής απόδοσης (HEPA) και μετά τη διάταξη καθαρισμού με ενεργό άνθρακα, εφόσον χρησιμοποιείται.
 A.1.1.2. Αντιστάθμιση ροής δείγματος σωματιδίων - συστήματα αραίωσης πλήρους ροής
 Για να αντισταθμιστεί η ροή μάζας που εξάγεται από το σύστημα αραίωσης για δειγματοληψία σωματιδίων, η εξαγόμενη ροή μάζας (φιλτραρισμένη) επιστρέφει στο σύστημα αραίωσης. Εναλλακτικά, η συνολική ροή μάζας στο σύστημα αραίωσης μπορεί να διορθωθεί μαθηματικά για την εξαγόμενη ροή δείγματος σωματιδίων. Αν η συνολική ροή μάζας που εξάγεται από το σύστημα αραίωσης για λήψη μάζας σωματιδίων και τη δειγματοληψία σωματιδίων είναι μικρότερη από το 0,5 % της συνολικής ροής αραιωμένων καυσαερίων στη σήραγγα αραίωσης (med), η διόρθωση αυτή, ή επιστροφή ροής, μπορεί να αγνοηθεί.
 A.1.1.3. Αντιστάθμιση ροής δείγματος σωματιδίων - συστήματα αραίωσης μερικής ροής
 A.1.1.3.1. Για τα συστήματα αραίωσης μερικής ροής, η ροή μάζας που εξάγεται από το σύστημα αραίωσης για δειγματοληψία σωματιδίων λαμβάνεται υπόψη κατά τον έλεγχο της αναλογικότητας της δειγματοληψίας. Αυτό επιτυγχάνεται είτε με την επανεισαγωγή της ροής δείγματος σωματιδίων στο σύστημα αραίωσης ανάντη της διάταξης μέτρησης της ροής είτε με μαθηματική διόρθωση, όπως περιγράφεται στην παράγραφο A.1.1.3.2 Στην περίπτωση των συστημάτων αραίωσης μερικής ροής με πλήρη δειγματοληψία, η ροή μάζας που εξάγεται για δειγματοληψία σωματιδίων επίσης διορθώνεται κατά τον υπολογισμό της μάζας των σωματιδίων, όπως περιγράφεται στην παράγραφο A.1.1.3.3.
 A.1.1.3.2. Ο στιγμιαίος ρυθμός ροής καυσαερίων εντός του συστήματος αραίωσης (qmp), που χρησιμοποιείται για τον έλεγχο της αναλογικότητας της δειγματοληψίας, διορθώνεται σύμφωνα με μία από τις παρακάτω μεθόδους:
 α)
 Σε περίπτωση που η εξαγόμενη ροή δείγματος αριθμού σωματιδίων απορρίπτεται, η εξίσωση (A.4-20) της παραγράφου 8.1.8.6.1 του παρόντος παραρτήματος αντικαθίσταται από την εξίσωση (A.4-29):
 (A.4-29)
 όπου:
 qmdew
 είναι ο ρυθμός ροής μάζας του αραιωμένου καυσαερίου, σε kg/s,
 qmdw
 είναι ο ρυθμός ροής μάζας του αέρα αραίωσης, σε kg/s,
 q
 ex
 είναι ο ρυθμός ροής μάζας του δείγματος αριθμού σωματιδίων, σε kg/s.
 Το σήμα q
 ex που διαβιβάζεται στον ελεγκτή του συστήματος μερικής ροής έχει ανά πάσα στιγμή ακρίβεια 0,1 % του q
 mdew


text:
και διαβιβάζεται με συχνότητα τουλάχιστον 1 Hz.
 β)
 Σε περίπτωση που η εξαγόμενη ροή δείγματος αριθμού σωματιδίων απορρίπτεται πλήρως ή εν μέρει, αλλά επανεισάγεται ισοδύναμη ροή στο σύστημα αραίωσης ανάντη της διάταξης μέτρησης ροής, η εξίσωση (A.4-20) της παραγράφου 8.1.8.6.1 του παρόντος παραρτήματος αντικαθίσταται από την εξίσωση (A.4-30):
 (A.4-30)
 Όπου:
 qmdew
 είναι ο ρυθμός ροής μάζας του αραιωμένου καυσαερίου, σε kg/s,
 qmdw
 είναι ο ρυθμός ροής μάζας του αέρα αραίωσης, σε kg/s,
 q
 ex
 είναι ο ρυθμός ροής μάζας του δείγματος αριθμού σωματιδίων, σε kg/s,
 q
 sw
 είναι ο ρυθμός ροής μάζας που επανεισάγεται στη σήραγγα αραίωσης για την αντιστάθμιση της εξαγωγής δείγματος αριθμού σωματιδίων, σε kg/s.
 Η διαφορά μεταξύ q
 ex και q
 sw που διαβιβάζεται στον ελεγκτή του συστήματος μερικής ροής έχει ανά πάσα στιγμή ακρίβεια εντός του ± 0,1 % του q
 mdew. Το/τα σήμα/-τα διαβιβάζεται/-ονται με συχνότητα τουλάχιστον 1 Hz.
 A.1.1.3.3. Διόρθωση μέτρησης σωματιδιακού υλικού (PM)
 Όταν μια ροή δείγματος αριθμού σωματιδίων εξάγεται από ένα σύστημα αραίωσης μερικής ροής με πλήρη δειγματοληψία, η μάζα των σωματιδίων (m
 PM) που υπολογίζεται στην παράγραφο A.1.2.3.1.1 του προσαρτήματος A.1 του παραρτήματος 5 διορθώνεται ως εξής, ώστε να ληφθεί υπόψη στη ροή που εξάγεται. Η διόρθωση αυτή απαιτείται ακόμη και όταν η φιλτραρισμένη εξαγόμενη ροή επανεισάγεται στα συστήματα αραίωσης μερικής ροής, όπως ορίζεται στην εξίσωση (A.4-31):
 (A.4-31)
 όπου:
 mPM
 είναι η μάζα σωματιδίων που προσδιορίζεται σύμφωνα με την παράγραφο A.1.2.3.1.1 του προσαρτήματος A.1 του παραρτήματος 5, σε g/δοκιμή,
 msed
 είναι η συνολική μάζα του αραιωμένου καυσαερίου που διέρχεται από τη σήραγγα αραίωσης, σε kg,
 mex
 είναι η συνολική μάζα του αραιωμένου καυσαερίου που εξάγεται από τη σήραγγα αραίωσης για δειγματοληψία αριθμού σωματιδίων, σε kg.
 A.1.1.3.4. Αναλογικότητα δειγματοληψίας αραίωσης μερικής ροής
 Για τη μέτρηση του αριθμού σωματιδίων, ο ρυθμός ροής μάζας καυσαερίων, όπως προσδιορίζεται με τις μεθόδους που περιγράφονται στις παραγράφους A.1.1.6.1 έως A.1.1.6.4 του προσαρτήματος Α.1 του παραρτήματος 5, χρησιμοποιείται για τον έλεγχο του συστήματος αραίωσης μερικής ροής ώστε να λαμβάνεται δείγμα αναλογικό προς τον ρυθμό ροής μάζας καυσαερίων. Η ποιότητα της αναλογικότητας ελέγχεται με τη διεξαγωγή ανάλυσης παλινδρόμησης μεταξύ δείγματος και ροής καυσαερίων σύμφωνα με την παράγραφο 8.2.1.2 του παρόντος παραρτήματος.
 A.1.1.3.5. Υπολογισμός αριθμού σωματιδίων
 Ο προσδιορισμός και ο υπολογισμός του αριθμού σωματιδίων (PN) περιγράφονται στο προσάρτημα A.6 του παραρτήματος 5.
 A.1.2. Εξοπλισμός μέτρησης
 A.1.2.1. Προδιαγραφές
 A.1.2.1.1. Επισκόπηση συστήματος
 A.1.2.1.1.1.
 Το σύστημα δειγματοληψίας αριθμού σωματιδίων αποτελείται από έναν καθετήρα ή σημείο δειγματοληψίας με τον (το) οποίο εξάγεται δείγμα από μια ομοιογενή μεικτή ροή σε ένα σύστημα αραίωσης, όπως περιγράφεται στην παράγραφο 9.2.2 ή 9.2.3 του παρόντος παραρτήματος, μια διάταξη απομάκρυνσης πτητικών σωματιδίων (VPR) ανάντη ενός απαριθμητή σωματιδίων (PNC) και κατάλληλη γραμμή μεταφοράς.
 A.1.2.1.1.2.
 Συνιστάται η τοποθέτηση προταξινομητή του οποίου η λειτουργία βασίζεται στο μέγεθος των σωματιδίων (π.χ. φυγοκεντρικού συλλέκτη, κρούστη κ.λπ.) πριν από την είσοδο της VPR. Ωστόσο, ένας καθετήρας δειγματοληψίας που λειτουργεί ως κατάλληλη συσκευή βαθμονόμησης με βάση το μέγεθος, όπως αυτός που παρουσιάζεται στο σχήμα Α.4-7, αποτελεί μια αποδεκτή εναλλακτική στη χρήση προταξινομητή του οποίου η λειτουργία βασίζεται στο μέγεθος των σωματιδίων. Στην περίπτωση των συστημάτων αραίωσης


text:
μερικής ροής, είναι αποδεκτή η χρήση του ίδιου προταξινομητή για τη λήψη μάζας σωματιδίων και τη δειγματοληψία αριθμού σωματιδίων, εξάγοντας το δείγμα αριθμού σωματιδίων από το σύστημα αραίωσης κατάντη του προταξινομητή. Εναλλακτικά, μπορούν να χρησιμοποιηθούν ξεχωριστοί προταξινομητές, εξάγοντας το δείγμα αριθμού σωματιδίων από το σύστημα αραίωσης ανάντη του προταξινομητή μάζας σωματιδίων.
 A.1.2.1.2. Γενικές απαιτήσεις
 A.1.2.1.2.1.
 Το σημείο δειγματοληψίας σωματιδίων βρίσκεται εντός ενός συστήματος αραίωσης.
 Το ακροστόμιο του καθετήρα δειγματοληψίας ή το σημείο δειγματοληψίας σωματιδίων και η γραμμή μεταφοράς σωματιδίων (PTL) συναποτελούν το σύστημα μεταφοράς σωματιδίων (PTS). Το PTS οδηγεί το δείγμα από τη σήραγγα αραίωσης στην είσοδο της VPR. Το PTS πληροί τις ακόλουθες προϋποθέσεις:
 α)
 Στην περίπτωση των συστημάτων αραίωσης πλήρους ροής και των συστημάτων αραίωσης μερικής ροής με κλασματική δειγματοληψία (όπως περιγράφεται στην παράγραφο 9.2.3 του παρόντος παραρτήματος), ο καθετήρας δειγματοληψίας εγκαθίσταται κοντά στον κεντρικό άξονα της σήραγγας, σε απόσταση δεκαπλάσια ως εικοσαπλάσια της διαμέτρου της σήραγγας κατάντη του σημείου εισόδου των καυσαερίων, στραμμένος προς τα ανάντη της ροής καυσαερίων της σήραγγας με τον άξονά του στο ακροστόμιο παράλληλο με αυτόν της σήραγγας αραίωσης. Ο καθετήρας δειγματοληψίας τοποθετείται εντός του σωλήνα αραίωσης, ώστε το δείγμα να λαμβάνεται από ομοιογενές μείγμα αραιωτικού/καυσαερίων.
 β)
 Στην περίπτωση των συστημάτων αραίωσης μερικής ροής με ολική δειγματοληψία (όπως περιγράφεται στην παράγραφο 9.2.3 του παρόντος παραρτήματος), το σημείο δειγματοληψίας σωματιδίων ή ο καθετήρας δειγματοληψίας τοποθετούνται στη γραμμή μεταφοράς σωματιδίων, ανάντη του υποδοχέα του φίλτρου σωματιδίων, της διάταξης μέτρησης ροής και οποιουδήποτε σημείου διακλάδωσης δείγματος/παράκαμψης. Το άκρο δειγματοληψίας ή ο καθετήρας δειγματοληψίας τοποθετούνται κατά τρόπο ώστε το δείγμα να λαμβάνεται από ομοιογενές μείγμα αραιωτικού/καυσαερίων. Οι διαστάσεις του καθετήρα δειγματοληψίας σωματιδίων θα πρέπει να είναι τέτοιες που να μην εμποδίζουν τη λειτουργία του συστήματος αραίωσης μερικής ροής.
 Το δείγμα των καυσαερίων που αντλείται μέσω του PTS πληροί τις ακόλουθες προϋποθέσεις:
 α)
 Στην περίπτωση των συστημάτων αραίωσης πλήρους ροής, έχει αριθμό Reynolds (Re) < 1 700.
 β)
 Στην περίπτωση των συστημάτων αραίωσης μερικής ροής, έχει αριθμό Reynolds (Re) < 1 700 στον PTT, δηλαδή κατάντη του καθετήρα ή του σημείου δειγματοληψίας.
 γ)
 Έχει χρόνο παραμονής στο PTS ≤ 3 δευτερολέπτων.
 δ)
 Οποιαδήποτε άλλη διάταξη δειγματοληψίας για τον PTS για την οποία μπορεί να αποδειχθεί ισοδύναμη διείσδυση σωματιδίων στα 30 nm θα θεωρείται αποδεκτή.
 Ο σωλήνας εξαγωγής (OT) που οδηγεί το αραιωμένο δείγμα από τη VPR στην είσοδο του απαριθμητή σωματιδίων (PNC) έχει τις ακόλουθες ιδιότητες:
 α)
 Έχει εσωτερική διάμετρο ≥ 4 mm·
 β)
 Η ροή του δείγματος καυσαερίων εντός του σωλήνα εξαγωγής (OT) έχει χρόνο παραμονής ≤ 0,8 του δευτερολέπτου·
 γ)
 Οποιαδήποτε άλλη διάταξη δειγματοληψίας για τον OT για την οποία μπορεί να αποδειχθεί ισοδύναμη διείσδυση σωματιδίων στα 30 nm θα θεωρείται αποδεκτή.
 A.1.2.1.2.2.
 Η VPR περιλαμβάνει συσκευές για αραίωση δείγματος και για απομάκρυνση πτητικών σωματιδίων.
 A.1.2.1.2.3.
 Όλα τα μέρη του συστήματος αραίωσης και του συστήματος δειγματοληψίας, από τον σωλήνα της εξαγωγής μέχρι τον απαριθμητή σωματιδίων (PNC), που βρίσκονται σε επαφή με πρωτογενή και αραιωμένα καυσαέρια, είναι κατασκευασμένα με τρόπο ώστε να ελαχιστοποιείται η απόθεση των σωματιδίων. Όλα τα μέρη είναι κατασκευασμένα από ηλεκτρικά αγώγιμα υλικά που


text:
δεν αντιδρούν με τα συστατικά του καυσαερίου και είναι γειωμένα για την παρεμπόδιση τυχόν ηλεκτροστατικών επιδράσεων.
 A.1.2.1.2.4.
 Το σύστημα δειγματοληψίας σωματιδίων διαθέτει ορθή πρακτική δειγματοληψίας αεροζόλ η οποία περιλαμβάνει την αποφυγή των σημείων καμπής και των απότομων μεταβολών διατομής, τη χρήση λείων εσωτερικών επιφανειών και την ελαχιστοποίηση του μήκους της γραμμής δειγματοληψίας. Επιτρέπονται οι βαθμιαίες μεταβολές της διατομής.
 A.1.2.1.3. Ειδικές απαιτήσεις
 A.1.2.1.3.1.
 Το δείγμα σωματιδίων δεν διέρχεται από αντλία προτού διέλθει από τον PNC.
 A.1.2.1.3.2.
 Συνιστάται η χρήση προταξινομητή δείγματος.
 A.1.2.1.3.3.
 Η μονάδα προετοιμασίας δείγματος:
 A.1.2.1.3.3.1.
 Μπορεί να αραιώνει το δείγμα σε ένα ή περισσότερα στάδια, ώστε να επιτυγχάνεται συγκέντρωση σωματιδίων μικρότερη από την οριακή τιμή της απλής λειτουργίας μέτρησης σωματιδίων του PNC και θερμοκρασία καυσαερίων μικρότερη από 308 K (35 °C) στην είσοδο του PNC.
 A.1.2.1.3.3.2.
 Περιλαμβάνει ένα αρχικό στάδιο θερμαινόμενης αραίωσης κατά το οποίο παράγεται δείγμα με θερμοκρασία μεταξύ ≥ 423 K (150 °C) και ≤ 673 K (400 °C) και πραγματοποιείται αραίωση με συντελεστή τουλάχιστον 10.
 A.1.2.1.3.3.3.
 Ελέγχει τα θερμαινόμενα στάδια με σταθερές ονομαστικές θερμοκρασίες λειτουργίας, εντός του εύρους που ορίζεται στην παράγραφο A.1.2.1.3.3.2, με ανοχή ± 10 K (± 10 °C). Παρέχει ένδειξη σχετικά με το αν τα θερμαινόμενα στάδια βρίσκονται ή όχι στη σωστή θερμοκρασία λειτουργίας.
 A.1.2.1.3.3.4.
 Επιτυγχάνει συντελεστή μείωσης συγκέντρωσης σωματιδίων (fr
 (di
 )), όπως ορίζεται στην παράγραφο A.1.2.2.2.2, για σωματίδια με διάμετρο ηλεκτρικής κινητικότητας 30 nm και 50 nm, ο οποίος είναι το πολύ 30 % και 20 % υψηλότερος αντίστοιχα, και το πολύ 5 % χαμηλότερος από τον συντελεστή των σωματιδίων με διάμετρο ηλεκτρικής κινητικότητας 100 nm για το σύνολο της VPR·
 A.1.2.1.3.3.5.
 Επιτυγχάνει, επίσης, ατμοποίηση σε ποσοστό > 99,0 % των σωματιδίων τετρακοντανίου (CH3(CH2)38CH3) 30 nm, με συγκέντρωση στην είσοδο ≥ 10.000 cm-3, με θέρμανση και μείωση των μερικών πιέσεων του τετρακοντανίου.
 A.1.2.1.3.4.
 Ο PNC:
 A.1.2.1.3.4.1.
 Λειτουργεί σε συνθήκες λειτουργίας πλήρους ροής.
 A.1.2.1.3.4.2.
 Έχει ακρίβεια μέτρησης ± 10 % στο εύρος συγκεντρώσεων 1 cm-3 έως την οριακή τιμή της απλής λειτουργίας μέτρησης σωματιδίων του PNC με αναφορά σε ένα ανιχνεύσιμο πρότυπο. Σε συγκεντρώσεις κάτω των 100 cm-3, ενδέχεται να χρειαστεί να γίνουν μετρήσεις για μεγάλα διαστήματα δειγματοληψίας και να ληφθεί ο μέσος όρων των αποτελεσμάτων τους προκειμένου να αποδειχθεί η ακρίβεια του PNC με υψηλό βαθμό στατιστικής εμπιστοσύνης.
 A.1.2.1.3.4.3.
 Έχει ακρίβεια ανάγνωσης τουλάχιστον 0,1 cm-3 σωματιδίων σε συγκεντρώσεις κάτω των 100 cm3,
 A.1.2.1.3.4.4.
 Έχει γραμμική απόκριση σε συγκεντρώσεις σωματιδίων καθ’ όλη την κλίμακα μέτρησης στην απλή λειτουργία μέτρησης σωματιδίων,
 A.1.2.1.3.4.5.
 Έχει συχνότητα αναφοράς δεδομένων ίση με ή μεγαλύτερη από 0,5 Hz,
 A.1.2.1.3.4.6.
 Έχει χρόνο απόκρισης σε ολόκληρο το εύρος των μετρούμενων συγκεντρώσεων μικρότερο των 5 δευτερολέπτων,
 A.1.2.1.3.4.7.
 Διαθέτει λειτουργία διόρθωσης ως προς τη σύμπτωση με μέγιστη διόρθωση ως 10 %, και μπορεί να κάνει χρήση συντελεστή εσωτερικής βαθμονόμησης όπως ορίζεται στην παράγραφο A.1.2.2.1.3, ενώ δεν μπορεί να κάνει χρήση οποιουδήποτε άλλου αλγόριθμου για τη διόρθωση ή τον προσδιορισμό της απόδοσης της μέτρησης·
 A.1.2.1.3.4.8.
 Έχει απόδοση μέτρησης 50 % (± 12 %) και > 90 % για σωματίδια με διάμετρο ηλεκτρικής κινητικότητας 23 nm (± 1 nm) και 41 nm (± 1


text:
nm) αντίστοιχα. Αυτές οι τιμές απόδοσης μέτρησης μπορούν να επιτευχθούν με εσωτερικά μέσα (για παράδειγμα, έλεγχο σχεδιασμού οργάνων) ή εξωτερικά μέσα (για παράδειγμα, προταξινόμηση κατά μέγεθος).
 A.1.2.1.3.4.9.
 Εάν ο PNC χρησιμοποιεί υγρό λειτουργίας, αυτό αντικαθίσταται όσο συχνά ορίζει ο κατασκευαστής του οργάνου.
 A.1.2.1.3.5.
 Στις περιπτώσεις που δεν διατηρούνται σε κάποιο γνωστό σταθερό επίπεδο στο σημείο όπου ελέγχεται ο ρυθμός ροής του PNC, η πίεση και/ή η θερμοκρασία στην είσοδο του PNC μετρώνται και αναφέρονται, προκειμένου να διορθωθούν οι μετρήσεις της συγκέντρωσης των σωματιδίων, ώστε να ανταποκρίνονται στις κανονικές συνθήκες.
 A.1.2.1.3.6.
 Το άθροισμα του χρόνου παραμονής του συστήματος μεταφοράς σωματιδίων (PTS), της διάταξης απομάκρυνσης πτητικών σωματιδίων (VPR) και του σωλήνα εξαγωγής (OT) συν το χρόνο απόκρισης του απαριθμητή σωματιδίων (PNC) δεν υπερβαίνει τα 20 δευτερόλεπτα.
 A.1.2.1.3.7.
 Ο προσδιορισμός του χρόνου μετατροπής ολόκληρου του συστήματος δειγματοληψίας αριθμού σωματιδίων (PTS, VPR, OT και PNC) γίνεται με μεταγωγή αεροζόλ απευθείας στην είσοδο του συστήματος μεταφοράς σωματιδίων (PTS). Η μεταγωγή αεροζόλ διαρκεί λιγότερο από 0,1 δευτερόλεπτο. Το αεροζόλ που χρησιμοποιείται στη δοκιμή προκαλεί μεταβολή συγκέντρωσης τουλάχιστον 60 % της πλήρους κλίμακας (FS).
 Η καμπύλη συγκέντρωσης καταγράφεται. Για τη χρονική ευθυγράμμιση της συγκέντρωσης του αριθμού σωματιδίων και των σημάτων ροής καυσαερίων, ο χρόνος μετατροπής ορίζεται ως ο χρόνος από τη μεταβολή (t0) έως ότου η απόκριση φθάσει το 50 % της τελικής ένδειξης (t50).
 A.1.2.1.4. Συνιστώμενη περιγραφή συστήματος
 Στην παρούσα παράγραφο παρουσιάζεται η συνιστώμενη πρακτική για τη μέτρηση του αριθμού σωματιδίων. Ωστόσο, οποιοδήποτε σύστημα το οποίο πληροί τις προδιαγραφές απόδοσης των παραγράφων A.1.2.1.2 και A.1.2.1.3 είναι αποδεκτό.
 Τα σχήματα A.4-8 και A.4-9 αποτελούν σχηματικές απεικονίσεις των συνιστώμενων ρυθμίσεων συστήματος δειγματοληψίας σωματιδίων για συστήματα αραίωσης μερικής και πλήρους ροής, αντίστοιχα.
 Σχήμα A.4-8
 Σχήμα συνιστώμενου συστήματος δειγματοληψίας σωματιδίων – Δειγματοληψία μερικής ροής
 περίσσεια αέοα
 διηθημένος αέρας
 φυγοκεντρικός συλλέκτης
 από την εξαγωγή κινητήρα
 διηθημένος αέρας
 αναπλήρωση αέρα*
 *Εναλλακτικά, το λογισμικό ελέγχου μπορεί να λάβει υπόψη τη ροή που απομακρύνεται μέσω του συστήματος ΡΝ
 Σχήμα A.4-9
 Σχήμα συνιστώμενου συστήματος δειγματοληψίας σωματιδίων – Δειγματοληψία πλήρους ροής
 περίσσεια αέρα
 διηθημένος αέρας
 φυγοκεντρικός συλλέκτης
 Κατεύθυνση ροής
 Ενεργός άνθρακας
 από την εξαγωγή κινητήρα
 A.1.2.1.4.1. Περιγραφή συστήματος δειγματοληψίας
 Το σύστημα δειγματοληψίας σωματιδίων αποτελείται από ένα ακροστόμιο καθετήρα δειγματοληψίας ή ένα σημείο δειγματοληψίας σωματιδίων στο σύστημα αραίωσης, μια γραμμή μεταφοράς (PTL), έναν προταξινομητή σωματιδίων (PCF) και μια διάταξη απομάκρυνσης πτητικών σωματιδίων (VPR) ανάντη της μονάδας μέτρησης συγκέντρωσης σωματιδίων (PNC). Η VPR περιλαμβάνει συσκευές για αραίωση δείγματος (αραιωτές αριθμού σωματιδίων: PND1 και PND2) και εξαέρωση σωματιδίων (σωλήνας εξαέρωσης, ET). Ο καθετήρας δειγματοληψίας ή το σημείο δειγματοληψίας για τη ροή καυσαερίων δοκιμής τοποθετούνται εντός του σωλήνα αραίωσης κατά τρόπο ώστε να λαμβάνεται αντιπροσωπευτικό δείγμα ροής καυσαερίων από ομοιογενές μείγμα αραιωτικού/καυσαερίων. Το άθροισμα του χρόνου παραμονής του συστήματος και του χρόνου απόκρισης του PNC δεν υπερβαίνει τα 20 δευτερόλεπτα.
 A.1.2.1.4.2. Σύστημα μεταφοράς σωματιδίων
 Το ακροστόμιο του καθετήρα δειγματοληψίας ή το σημείο δειγματοληψίας σωματιδίων και η γραμμή μεταφοράς σωματιδίων (PTL) συναποτελούν το σύστημα μεταφοράς σωματιδίων (PTS). Το PTS οδηγεί το δείγμα από τη σήραγγα αραίωσης στην είσοδο του πρώτου αραιωτή αριθμού σωματιδίων. Το PTS πληροί τις ακόλουθες προϋποθέσεις:
 Στην περίπτωση


text:
των συστημάτων αραίωσης πλήρους ροής και των συστημάτων αραίωσης μερικής ροής με κλασματική δειγματοληψία (όπως περιγράφεται στην παράγραφο 9.2.3 του παρόντος παραρτήματος), ο καθετήρας δειγματοληψίας εγκαθίσταται κοντά στον κεντρικό άξονα της σήραγγας, σε απόσταση δεκαπλάσια ως εικοσαπλάσια της διαμέτρου της σήραγγας κατάντη του σημείου εισόδου των καυσαερίων, στραμμένος προς τα ανάντη της ροής καυσαερίων της σήραγγας με τον άξονά του στο ακροστόμιο παράλληλο με αυτόν της σήραγγας αραίωσης. Ο καθετήρας δειγματοληψίας τοποθετείται εντός του σωλήνα αραίωσης, ώστε το δείγμα να λαμβάνεται από ομοιογενές μείγμα αραιωτικού/καυσαερίων.
 Στην περίπτωση των συστημάτων αραίωσης μερικής ροής με ολική δειγματοληψία (όπως περιγράφεται στην παράγραφο 9.2.3 του παρόντος παραρτήματος), το σημείο δειγματοληψίας σωματιδίων τοποθετείται στη γραμμή μεταφοράς σωματιδίων, ανάντη του υποδοχέα του φίλτρου σωματιδίων, της διάταξης μέτρησης ροής και οποιουδήποτε σημείου διακλάδωσης δείγματος/παράκαμψης. Το άκρο δειγματοληψίας ή ο καθετήρας δειγματοληψίας τοποθετούνται κατά τρόπο ώστε το δείγμα να λαμβάνεται από ομοιογενές μείγμα αραιωτικού/καυσαερίων.
 Το δείγμα των καυσαερίων που αντλείται μέσω του PTS πληροί τις ακόλουθες προϋποθέσεις:
 Έχει αριθμό Reynolds (Re) < 1 700·
 Έχει χρόνο παραμονής στο PTS ≤ 3 δευτερολέπτων.
 Οποιαδήποτε άλλη διάταξη δειγματοληψίας για τον PTS για την οποία μπορεί να αποδειχθεί ισοδύναμη διείσδυση σωματιδίων με διάμετρο ηλεκτρικής κινητικότητας 30 nm θα θεωρείται αποδεκτή.
 Ο σωλήνας εξαγωγής (OT) που οδηγεί το αραιωμένο δείγμα από τη VPR στην είσοδο του απαριθμητή σωματιδίων (PNC) έχει τις ακόλουθες ιδιότητες:
 Έχει εσωτερική διάμετρο ≥ 4 mm.
 Η ροή του δείγματος καυσαερίων εντός του σωλήνα εξαγωγής (OT) έχει χρόνο παραμονής ≤ 0,8 του δευτερολέπτου.
 Οποιαδήποτε άλλη διάταξη δειγματοληψίας για τον OT για την οποία μπορεί να αποδειχθεί ισοδύναμη διείσδυση σωματιδίων με διάμετρο ηλεκτρικής κινητικότητας 30 nm θα θεωρείται αποδεκτή.
 A.1.2.1.4.3. Προταξινομητής σωματιδίων
 Ο συνιστώμενος προταξινομητής σωματιδίων τοποθετείται ανάντη της VPR. Η διάμετρος σωματιδίων του προταξινομητή με σημείο διακοπής 50 % είναι από 2,5 μm έως 10 μm στον ογκομετρικό ρυθμό ροής που επιλέγεται για τη δειγματοληψία εκπεμπόμενων σωματιδίων. Ο προταξινομητής επιτρέπει τουλάχιστον στο 99 % της συγκέντρωσης της μάζας των σωματιδίων 1 μm που εισέρχονται στον προταξινομητή να διέλθουν από την έξοδο του προταξινομητή με τον ογκομετρικό ρυθμό ροής που επιλέγεται για τη δειγματοληψία εκπεμπόμενων σωματιδίων. Στην περίπτωση των συστημάτων αραίωσης μερικής ροής, είναι αποδεκτή η χρήση του ίδιου προταξινομητή για τη λήψη μάζας σωματιδίων και τη δειγματοληψία αριθμού σωματιδίων, εξάγοντας το δείγμα αριθμού σωματιδίων από το σύστημα αραίωσης κατάντη του προταξινομητή. Εναλλακτικά, μπορούν να χρησιμοποιηθούν ξεχωριστοί προταξινομητές, εξάγοντας το δείγμα αριθμού σωματιδίων από το σύστημα αραίωσης ανάντη του προταξινομητή μάζας σωματιδίων.
 A.1.2.1.4.4. Διάταξη απομάκρυνσης πτητικών σωματιδίων (VPR)
 Η διάταξη απομάκρυνσης πτητικών σωματιδίων (VPR) περιλαμβάνει έναν αραιωτή αριθμού σωματιδίων (PND1), έναν σωλήνα εξαέρωσης και έναν δεύτερο αραιωτή (PND2) σε σειρά. Αυτή η λειτουργία αραίωσης συνίσταται στη μείωση της συγκέντρωσης των σωματιδίων του δείγματος που εισέρχεται στη μονάδα μέτρησης συγκέντρωσης σωματιδίων κάτω από την οριακή τιμή της απλής λειτουργίας μέτρησης σωματιδίων του απαριθμητή σωματιδίων (PNC) και στον περιορισμό της πυρήνωσης εντός του δείγματος. Η VPR παρέχει ένδειξη αναφορικά με το εάν ο PND1 και ο σωλήνας εξαέρωσης είναι στη σωστή για τη λειτουργία τους θερμοκρασία ή όχι.
 Η VPR επιτυγχάνει ατμοποίηση


text:
σε ποσοστό > 99,0 % των σωματιδίων τετρακοντανίου (CH3(CH2)38CH3) 30 nm, με συγκέντρωση στην είσοδο ≥ 10 000 cm-3, με θέρμανση και μείωση των μερικών πιέσεων του τετρακοντανίου. Επίσης, επιτυγχάνει συντελεστή μείωσης συγκέντρωσης σωματιδίων (f
 r) για σωματίδια με διάμετρο ηλεκτρικής κινητικότητας 30 nm και 50 nm, ο οποίος είναι το πολύ 30 % και 20 % υψηλότερος αντίστοιχα, και το πολύ 5 % χαμηλότερος από τον συντελεστή των σωματιδίων με διάμετρο ηλεκτρικής κινητικότητας 100 nm για το σύνολο της VPR.
 A.1.2.1.4.4.1. Πρώτη συσκευή αραίωσης αριθμού σωματιδίων (PND1)
 Η πρώτη συσκευή αραίωσης αριθμού σωματιδίων είναι ειδικά σχεδιασμένη για την αραίωση της συγκέντρωσης των σωματιδίων και λειτουργεί σε θερμοκρασία (τοιχωμάτων) από 423 K έως 673 K (150 °C έως 400 °C). Η θερμοκρασία των τοιχωμάτων διατηρείται σε σταθερή ονομαστική θερμοκρασία λειτουργίας, εντός αυτού του εύρους, με ανοχή ±10 °C, και δεν υπερβαίνει τη θερμοκρασία των τοιχωμάτων του σωλήνα εξαέρωσης (ET) (παράγραφος A.1.2.1.4.4.2). Ο αραιωτής τροφοδοτείται με αέρα αραίωσης φιλτραρισμένο με φίλτρο ιδανικής απόδοσης (HEPA) και διαθέτει συντελεστή αραίωσης 10 έως 200 φορές.
 A.1.2.1.4.4.2. Σωλήνας εξαέρωσης (ET)
 Ολόκληρο το μήκος του σωλήνα εξαέρωσης (ET) ελέγχεται σε θερμοκρασία τοιχωμάτων υψηλότερη ή ίση με αυτήν της πρώτης συσκευής αραίωσης αριθμού σωματιδίων και η θερμοκρασία των τοιχωμάτων διατηρείται σε σταθερή ονομαστική θερμοκρασία λειτουργίας μεταξύ 573 K (300 °C) και 673 K (400 °C), με ανοχή ± 10 K.
 A.1.2.1.4.4.3. Δεύτερη συσκευή αραίωσης αριθμού σωματιδίων (PND2)
 Η PND2 είναι ειδικά σχεδιασμένη για την αραίωση της συγκέντρωσης του αριθμού σωματιδίων. Ο αραιωτής τροφοδοτείται με αέρα αραίωσης φιλτραρισμένο με φίλτρο ιδανικής απόδοσης (HEPA) και να διαθέτει συντελεστή αραίωσης 10 έως 30 φορές. Ο συντελεστής αραίωσης του PND2 επιλέγεται να είναι από 10 έως 15, έτσι ώστε η συγκέντρωση των σωματιδίων κατάντη του δεύτερου αραιωτή να είναι χαμηλότερη από την οριακή τιμή της απλής λειτουργίας μέτρησης σωματιδίων του απαριθμητή σωματιδίων (PNC) και η θερμοκρασία των καυσαερίων πριν από την είσοδο στον απαριθμητή σωματιδίων (PNC) να είναι < 308 K (35 °C).
 A.1.2.1.4.5. Απαριθμητής σωματιδίων (PNC)
 Ο απαριθμητής σωματιδίων (PNC) πληροί τις απαιτήσεις της παραγράφου A.1.2.1.3.4.
 A.1.2.2. Βαθμονόμηση/Επικύρωση του συστήματος δειγματοληψίας σωματιδίων (1)
 A.1.2.2.1. Βαθμονόμηση του μετρητή αριθμού σωματιδίων
 A.1.2.2.1.1.
 Η τεχνική υπηρεσία διασφαλίζει την ύπαρξη πιστοποιητικού βαθμονόμησης για τον απαριθμητή σωματιδίων που βεβαιώνει τη συμμόρφωση με συγκεκριμένο πρότυπο εντός 12 μηνών πριν από τη δοκιμή εκπομπών.
 A.1.2.2.1.2.
 Επίσης, ο PNC βαθμονομείται εκ νέου και εκδίδεται νέο πιστοποιητικό βαθμονόμησης μετά από κάθε μείζονα συντήρηση.
 A.1.2.2.1.3.
 Η βαθμονόμηση γίνεται με βάση πρότυπη μέθοδο βαθμονόμησης:
 α)
 με σύγκριση της απόκρισης του υπό βαθμονόμηση απαριθμητή σωματιδίων (PNC) με την απόκριση βαθμονομημένου ηλεκτρόμετρου αεροζόλ όταν γίνεται ταυτόχρονη δειγματοληψία ηλεκτροστατικά ταξινομημένων σωματιδίων βαθμονόμησης· ή
 β)
 με σύγκριση της απόκρισης του υπό βαθμονόμηση απαριθμητή σωματιδίων (PNC) με την απόκριση δεύτερου απαριθμητή σωματιδίων (PNC) απευθείας βαθμονομημένου με την ανωτέρω μέθοδο.
 Στην περίπτωση του ηλεκτρομέτρου, η βαθμονόμηση πραγματοποιείται με τη χρήση τουλάχιστον έξι τυπικών συγκεντρώσεων κατανεμημένων όσο το δυνατόν πιο ομοιόμορφα σε ολόκληρη την κλίμακα μέτρησης του απαριθμητή σωματιδίων (PNC). Τα σημεία αυτά περιλαμβάνουν ένα μηδενικό σημείο ονομαστικής συγκέντρωσης, το οποίο επιτυγχάνεται συνδέοντας φίλτρα ιδανικής απόδοσης (HEPA) κατηγορίας


text:
φίλτρου H13 τουλάχιστον σύμφωνα με το πρότυπο EN 1822:2008, ή ισοδύναμης απόδοσης, στην είσοδο κάθε οργάνου. Χωρίς τη χρήση συντελεστή βαθμονόμησης στον υπό βαθμονόμηση απαριθμητή σωματιδίων (PNC), οι μετρούμενες συγκεντρώσεις είναι ± 10 % της τυπικής συγκέντρωσης για κάθε συγκέντρωση που χρησιμοποιείται, εξαιρουμένου του σημείου μηδέν, διαφορετικά ο υπό βαθμονόμηση απαριθμητής σωματιδίων (PNC) απορρίπτεται. Η κλίση ως προς τη γραμμική παλινδρόμηση των δύο συνόλων δεδομένων υπολογίζεται και καταγράφεται. Στον υπό βαθμονόμηση απαριθμητή σωματιδίων (PNC) εφαρμόζεται συντελεστής βαθμονόμησης ίσος με το αντίστροφο της κλίσης. Η γραμμικότητα της απόκρισης υπολογίζεται ως το τετράγωνο του συντελεστή συσχέτισης του Pearson (R2) των δύο συνόλων δεδομένων και είναι ίση με ή μεγαλύτερη από 0,97. Κατά τον υπολογισμό τόσο της κλίσης όσο και του συντελεστή R2, η γραμμική παλινδρόμηση ωθείται στο σημείο μηδέν (μηδέν συγκέντρωση και στα δύο όργανα).
 Στην περίπτωση του PNC αναφοράς, η βαθμονόμηση πραγματοποιείται με τη χρήση τουλάχιστον έξι τυπικών συγκεντρώσεων σε ολόκληρη την κλίμακα μέτρησης του PNC. Τουλάχιστον 3 σημεία είναι σε συγκεντρώσεις κάτω των 1 000 cm-3, ενώ οι υπόλοιπες συγκεντρώσεις είναι γραμμικά κατανεμημένες μεταξύ των 1 000 cm-3 και του μεγίστου της κλίμακας μέτρησης του PNC στην απλή λειτουργία απαρίθμησης σωματιδίων. Τα σημεία αυτά περιλαμβάνουν ένα μηδενικό σημείο ονομαστικής συγκέντρωσης, το οποίο επιτυγχάνεται συνδέοντας φίλτρα ιδανικής απόδοσης (HEPA) κατηγορίας φίλτρου H13 τουλάχιστον σύμφωνα με το πρότυπο EN 1822:2008, ή ισοδύναμης απόδοσης, στην είσοδο κάθε οργάνου. Χωρίς τη χρήση συντελεστή βαθμονόμησης στον υπό βαθμονόμηση απαριθμητή σωματιδίων (PNC), οι μετρούμενες συγκεντρώσεις είναι ± 10 % της τυπικής συγκέντρωσης για κάθε συγκέντρωση, εξαιρουμένου του σημείου μηδέν, διαφορετικά ο υπό βαθμονόμηση απαριθμητή σωματιδίων (PNC) απορρίπτεται. Η κλίση ως προς τη γραμμική παλινδρόμηση των δύο συνόλων δεδομένων υπολογίζεται και καταγράφεται. Στον υπό βαθμονόμηση απαριθμητή σωματιδίων (PNC) εφαρμόζεται συντελεστής βαθμονόμησης ίσος με το αντίστροφο της κλίσης. Η γραμμικότητα της απόκρισης υπολογίζεται ως το τετράγωνο του συντελεστή συσχέτισης του Pearson (R2) των δύο συνόλων δεδομένων και είναι ίση με ή μεγαλύτερη από 0,97. Κατά τον υπολογισμό τόσο της κλίσης όσο και του συντελεστή R2, η γραμμική παλινδρόμηση ωθείται στο σημείο μηδέν (μηδέν συγκέντρωση και στα δύο όργανα).
 A.1.2.2.1.4.
 Η βαθμονόμηση περιλαμβάνει επίσης έλεγχο, βάσει των απαιτήσεων της παραγράφου A.1.2.1.3.4.8, της απόδοσης εντοπισμού του απαριθμητή σωματιδίων (PNC) με σωματίδια διαμέτρου ηλεκτρικής κινητικότητας 23 nm. Δεν απαιτείται έλεγχος της απόδοσης απαρίθμησης με σωματίδια των 41 nm.
 A.1.2.2.2. Βαθμονόμηση/Επικύρωση της διάταξης απομάκρυνσης πτητικών σωματιδίων
 A.1.2.2.2.1.
 Η βαθμονόμηση των συντελεστών μείωσης συγκέντρωσης σωματιδίων της διάταξης απομάκρυνσης πτητικών σωματιδίων (VPR) σε ολόκληρη την κλίμακα των ρυθμίσεων αραίωσης, στις σταθερές ονομαστικές θερμοκρασίες λειτουργίας του οργάνου, απαιτείται όταν είναι καινούργια η μονάδα και μετά από οποιαδήποτε μείζονα συντήρηση. Η απαίτηση περιοδικής επικύρωσης για τον συντελεστή μείωσης συγκέντρωσης σωματιδίων της VPR περιορίζεται σε έλεγχο μίας ρύθμισης, τυπικό των μετρήσεων σε φίλτρο σωματιδίων ντίζελ σε μη οδικά κινητά μηχανήματα. Η τεχνική υπηρεσία διασφαλίζει την ύπαρξη πιστοποιητικού βαθμονόμησης για τη διάταξη απομάκρυνσης πτητικών σωματιδίων (VPR) εντός 6 μηνών πριν από τη δοκιμή εκπομπών. Εάν η διάταξη απομάκρυνσης πτητικών σωματιδίων διαθέτει συναγερμούς παρακολούθησης της θερμοκρασίας, επιτρέπεται ενδιάμεσο διάστημα επικύρωσης 12 μηνών.
 Η διάταξη απομάκρυνσης πτητικών σωματιδίων (VPR) χαρακτηρίζεται


text:
για συντελεστή μείωσης συγκέντρωσης σωματιδίων με στερεά σωματίδια διαμέτρου ηλεκτρικής κινητικότητας 30 nm, 50 nm και 100 nm. Ο συντελεστής μείωσης συγκέντρωσης σωματιδίων (fr
 (d)) για σωματίδια με διάμετρο ηλεκτρικής κινητικότητας 30 nm και 50 nm είναι το πολύ 30 τοις εκατό και 20 τοις εκατό υψηλότερος αντίστοιχα, και το πολύ 5 τοις εκατό χαμηλότερος από τον συντελεστή για σωματίδια με διάμετρο ηλεκτρικής κινητικότητας 100 nm. Για τους σκοπούς της επικύρωσης, ο μέσος συντελεστής μείωσης συγκέντρωσης σωματιδίων είναι ±10 τοις εκατό του μέσου συντελεστή μείωσης συγκέντρωσης σωματιδίων (
 ) ο οποίος προσδιορίζεται κατά τη διάρκεια της πρωτογενούς βαθμονόμησης της διάταξης απομάκρυνσης πτητικών σωματιδίων (VPR).
 A.1.2.2.2.2.
 Τα αερολύματα δοκιμής για τις μετρήσεις αυτές είναι στερεά σωματίδια με διάμετρο ηλεκτρικής κινητικότητας 30, 50 και 100 nm και ελάχιστη συγκέντρωση 5 000 σωματίδια ανά cm-3 στην είσοδο της VPR. Οι συγκεντρώσεις των σωματιδίων μετρώνται ανάντη και κατάντη των εξαρτημάτων.
 Ο συντελεστής μείωσης συγκέντρωσης σωματιδίων σε κάθε μέγεθος σωματιδίου (fr
 (di
 )) υπολογίζεται σύμφωνα με την εξίσωση (A.4-32):
 (A.4-32)
 όπου:
 Nin(di)
 είναι η συγκέντρωση αριθμού σωματιδίων στα ανάντη για σωματίδια διαμέτρου di
 Nout(di)
 είναι η συγκέντρωση αριθμού σωματιδίων στα κατάντη για σωματίδια διαμέτρου di
 di
 είναι η διάμετρος ηλεκτρικής κινητικότητας σωματιδίων (30, 50 ή 100 nm)
 Τα Nin
 (di
 ) και Nout
 (di
 ) διορθώνονται, ώστε να ανταποκρίνονται στις ίδιες συνθήκες.
 Η μέση μείωση συγκέντρωσης σωματιδίων (
 ) σε μια δεδομένη ρύθμιση αραίωσης υπολογίζεται σύμφωνα με την εξίσωση (A.4-33):
 (A.4-33)
 Συνιστάται η βαθμονόμηση και η επικύρωση της VPR ως ολοκληρωμένης μονάδας.
 A.1.2.2.2.3.
 Η τεχνική υπηρεσία διασφαλίζει την ύπαρξη πιστοποιητικού βαθμονόμησης για τη VPR που βεβαιώνει την απόδοση της αποτελεσματικής απομάκρυνσης των πτητικών σωματιδίων εντός 6 μηνών πριν από τη δοκιμή εκπομπών. Εάν η διάταξη απομάκρυνσης πτητικών σωματιδίων διαθέτει συναγερμούς παρακολούθησης της θερμοκρασίας, επιτρέπεται ενδιάμεσο διάστημα επικύρωσης 12 μηνών. Η διάταξη απομάκρυνσης πτητικών σωματιδίων (VPR) παρουσιάζει απομάκρυνση των σωματιδίων τετρακοντανίου (CH3(CH2)38CH3) ελάχιστης διαμέτρου ηλεκτρικής κινητικότητας 30 nm μεγαλύτερη από 99,0 % με συγκέντρωση στην είσοδο ≥ 10 000 cm-3 όταν λειτουργεί στην ελάχιστη ρύθμιση αραίωσης και στη συνιστώμενη από τους κατασκευαστές θερμοκρασία λειτουργίας.
 A.1.2.2.3. Διαδικασίες ελέγχου συστήματος αριθμού σωματιδίων
 A.1.2.2.3.1.
 Πριν από κάθε δοκιμή, ο απαριθμητής σωματιδίων αναφέρει μετρούμενη συγκέντρωση μικρότερη από 0,5 cm-3 σωματιδίων όταν συνδέεται φίλτρο ιδανικής απόδοσης (HEPA) κατηγορίας φίλτρου H13, τουλάχιστον σύμφωνα με το πρότυπο EN 1822:2008 ή ισοδύναμης απόδοσης, στην είσοδο ολόκληρου του συστήματος δειγματοληψίας σωματιδίων (VPR και PNC).
 A.1.2.2.3.2.
 Σε μηνιαία βάση, η ροή προς τον απαριθμητή σωματιδίων αναφέρει μετρούμενη τιμή έως 5 τοις εκατό του ονομαστικού ρυθμού ροής απαριθμητή σωματιδίων όταν ελέγχεται με βαθμονομημένο ροόμετρο.
 A.1.2.2.3.3.
 Κάθε μέρα, μετά την εφαρμογή φίλτρου ιδανικής απόδοσης (HEPA) κατηγορίας φίλτρου H13, τουλάχιστον σύμφωνα με το πρότυπο EN 1822:2008 ή ισοδύναμης απόδοσης, στην είσοδο του απαριθμητή σωματιδίων, ο απαριθμητής σωματιδίων αναφέρει συγκέντρωση ≤ 0,2 cm-3. Μετά την αφαίρεση του φίλτρου αυτού, ο απαριθμητής σωματιδίων δείχνει αύξηση της μετρούμενης συγκέντρωσης σε τουλάχιστον 100 cm-3 σωματιδίων λόγω του αέρα του περιβάλλοντος και επανέρχεται σε τιμή ≤ 0,2 cm-3 μόλις αντικατασταθεί το φίλτρο ιδανικής απόδοσης (HEPA).
 A.1.2.2.3.4.
 Πριν από την έναρξη κάθε δοκιμής, επιβεβαιώνεται ότι


text:
το σύστημα μέτρησης δείχνει ότι ο σωλήνας εξαέρωσης, όταν υπάρχει στο σύστημα, έχει φτάσει στη σωστή θερμοκρασία για τη λειτουργία του.
 A.1.2.2.3.5.
 Πριν από την έναρξη κάθε δοκιμής, επιβεβαιώνεται ότι το σύστημα μέτρησης δείχνει ότι ο αραιωτής PND1 έχει φτάσει στη σωστή θερμοκρασία για τη λειτουργία του.
 (1) Για παραδείγματα μεθόδων βαθμονόμησης/επικύρωσης ανατρέξτε στη διεύθυνση: www.unece.org/es/trans/main/wp29/wp29wgs/wp29grpe/pmpfcp
 ΠΡΟΣΑΡΤΗΜΑ Α.2
 ΑΠΑΙΤΗΣΕΙΣ ΕΓΚΑΤΑΣΤΑΣΗΣ ΕΞΟΠΛΙΣΜΟΥ ΚΑΙ ΒΟΗΘΗΤΙΚΩΝ ΜΕΣΩΝ
 Αριθμός
 Εξοπλισμός και βοηθητικά μέσα
 Τοποθετούμενα για τη δοκιμή εκπομπών
 1
 Σύστημα εισαγωγής
 Πολλαπλή εισαγωγής
 Ναι
 Σύστημα ελέγχου εκπομπών στροφαλοθαλάμου
 Ναι
 Ροόμετρο αέρα
 Ναι
 Φίλτρο αέρα
 Ναι (1)
 Σιγαστήρας εισαγωγής
 Ναι (1)
 2
 Σύστημα εξαγωγής
 Μετεπεξεργασία καυσαερίων
 Ναι
 Πολλαπλή εξαγωγής
 Ναι
 Συνδετικοί σωλήνες
 Ναι (2)
 Σιγαστήρας
 Ναι (2)
 Ουραίος σωλήνας
 Ναι (2)
 Φρένο καυσαερίων
 Όχι (3)
 Υπερπληρωτής
 Ναι
 3
 Αντλία τροφοδοσίας καυσίμου
 Ναι (4)
 4
 Εξοπλισμός έγχυσης καυσίμου
 Προφίλτρο
 Ναι
 Φίλτρο
 Ναι
 Αντλία
 Ναι
 5
 Σωλήνας υψηλής πίεσης
 Ναι
 Εγχυτήρας
 Ναι
 Ηλεκτρονική μονάδα ελέγχου, αισθητήρες, κ.λπ.
 Ναι
 Ρυθμιστής/σύστημα ελέγχου
 Ναι
 Αυτόματο στοπ υπό πλήρες φορτίο για τον κανόνα ελέγχου (rack) ανάλογα με τις ατμοσφαιρικές συνθήκες
 Ναι
 6
 Εξοπλισμός ψύξης με υγρό
 Ψυγείο
 Όχι
 Ανεμιστήρας
 Όχι
 Κάλυμμα ανεμιστήρα
 Όχι
 Αντλία νερού
 Ναι (5)
 Θερμοστάτης
 Ναι (6)
 7
 Ψύξη με αέρα
 Κάλυμμα
 Όχι (7)
 Ανεμιστήρας ή φυσητήρας
 Όχι (7)
 Διάταξη ρύθμισης θερμοκρασίας
 Όχι
 8
 Υπερπληρωτής
 Συμπιεστής που λειτουργεί απευθείας με τον κινητήρα και/ή με τα καυσαέρια
 Ναι
 Ψύκτης αέρα τροφοδοσίας
 Ναι (7)
 (8)
 Αντλία ψυκτικού ή ανεμιστήρας (που λειτουργεί από τον κινητήρα)
 Όχι (7)
 Διάταξη ελέγχου ροής ψυκτικού
 Ναι
 9
 Βοηθητικός ανεμιστήρας κλίνης δοκιμών
 Ναι, εάν είναι αναγκαίος
 10
 Σύστημα αντιρρύπανσης
 Ναι
 11
 Εξοπλισμός εκκίνησης
 Ναι ή εξοπλισμός κλίνης δοκιμών (9)
 12
 Αντλία λιπαντικού
 Ναι
 13
 Τα βοηθητικά μέσα που συνδέονται με τη λειτουργία του μη οδικού κινητού μηχανήματος και που μπορούν να τοποθετηθούν στον κινητήρα αφαιρούνται για την πραγματοποίηση της δοκιμής.
 Ο ακόλουθος μη εξαντλητικός κατάλογος αποτελεί παράδειγμα:
 (i)
 αεροσυμπιεστής για φρένα
 (ii)
 συμπιεστής του υποβοηθούμενου συστήματος διεύθυνσης
 (iii)
 συμπιεστής του συστήματος ανάρτησης
 (iv)
 σύστημα κλιματισμού.
 Όχι
 (1) Το πλήρες σύστημα εισαγωγής χρησιμοποιείται όπως παρέχεται για την προβλεπόμενη εφαρμογή:
 i)
 όταν υπάρχει κίνδυνος να επηρεαστεί αισθητά η ισχύς του κινητήρα.
 ii)
 όταν το ζητά ο κατασκευαστής.
 Στις άλλες περιπτώσεις, μπορεί να χρησιμοποιηθεί κάποιο ισοδύναμο σύστημα αφού όμως επιβεβαιωθεί ότι η πίεση εισαγωγής δεν διαφέρει περισσότερο από 100 Pa από το άνω όριο που καθορίζεται από τον κατασκευαστή για φίλτρο καθαρού αέρα.
 (2) Το πλήρες σύστημα εξαγωγής χρησιμοποιείται όπως παρέχεται για την προβλεπόμενη εφαρμογή:
 i)
 όταν υπάρχει κίνδυνος να επηρεαστεί αισθητά η ισχύς του κινητήρα.
 ii)
 όταν το ζητά ο κατασκευαστής.
 Στις άλλες περιπτώσεις, μπορεί να εγκατασταθεί ένα ισοδύναμο σύστημα με την προϋπόθεση ότι η μετρούμενη πίεση δεν διαφέρει πλέον των 1 000 Pa από το άνω όριο που ορίζει ο κατασκευαστής.
 (3) Εάν στον κινητήρα υπάρχει ενσωματωμένο φρένο καυσαερίων, η πεταλούδα μείγματος είναι τελείως ανοικτή.
 (4) Η πίεση τροφοδοσίας καυσίμου μπορεί να ρυθμίζεται, εάν είναι αναγκαίο, ώστε να αναπαράγεται η πίεση που υπάρχει στη συγκεκριμένη εφαρμογή του κινητήρα (ιδίως όταν χρησιμοποιείται σύστημα «επιστροφής καυσίμου»).
 (5) Η κυκλοφορία του ψυκτικού υγρού θα επιτελείται αποκλειστικά με την αντλία νερού


text:
του κινητήρα. Η ψύξη του υγρού μπορεί να γίνεται με ένα εξωτερικό κύκλωμα, τέτοιο ώστε οι απώλειες πίεσης του κυκλώματος αυτού και η πίεση στην αναρρόφηση της αντλίας να παραμένουν πρακτικώς ίδιες με τις αντίστοιχες του συστήματος ψύξης του κινητήρα.
 (6) Ο θερμοστάτης μπορεί να μένει τελείως ανοικτός.
 (7) Όταν κατά τη δοκιμή είναι προσαρμοσμένος ο ανεμιστήρας ψύξης ή ο φυσητήρας, η απορροφούμενη ισχύς προστίθεται στα αποτελέσματα, εκτός από την περίπτωση που οι ανεμιστήρες ψύξης ή αερόψυκτοι κινητήρες είναι απευθείας προσαρμοσμένοι στον στροφαλοφόρο άξονα. Η ισχύς του ανεμιστήρα ή του φυσητήρα προσδιορίζεται στις ταχύτητες που χρησιμοποιούνται για τη δοκιμή είτε με υπολογισμό από τυπικά χαρακτηριστικά είτε με πρακτικές δοκιμές.
 (8) Οι υπερπληρούμενοι αερόψυκτοι κινητήρες θα δοκιμάζονται με το σύστημα ψύξης του αέρα υπερπλήρωσης, είτε αυτό είναι υδρόψυκτο είτε αερόψυκτο, αλλά, εφόσον το προτιμά ο κατασκευαστής, ο αερόψυκτος ψύκτης μπορεί να αντικατασταθεί από σύστημα της κλίνης δοκιμών. Και στις δύο περιπτώσεις, η μέτρηση της ισχύος για κάθε αριθμό στροφών του κινητήρα εκτελείται με τη μέγιστη πτώση πίεσης και την ελάχιστη πτώση θερμοκρασίας του εισαγόμενου στον κινητήρα αέρα κατά τη διαδρομή του μέσω του μεταψύκτη στο σύστημα της κλίνης δοκιμών, όπως εκείνες που ορίζει ο κατασκευαστής.
 (9) Η ισχύς για ηλεκτρικό ή άλλα συστήματα εκκίνησης παρέχεται από την κλίνη δοκιμών.
 ΠΡΟΣΑΡΤΗΜΑ Α.3
 ΕΠΑΛΗΘΕΥΣΗ ΤΗΣ ΜΕΤΑΔΟΣΗΣ ΣΗΜΑΤΟΣ ΡΟΠΗΣ ΑΠΟ ΤΗΝ ΗΛΕΚΤΡΟΝΙΚΗ ΜΟΝΑΔΑ ΕΛΕΓΧΟΥ
 A.3.1. Εισαγωγή
 Εάν το συμβαλλόμενο μέρος απαιτεί τη διεξαγωγή δοκιμών παρακολούθησης κατά τη χρήση, το παρόν προσάρτημα καθορίζει τις απαιτήσεις επαλήθευσης της ροπής, σε περίπτωση που ο κατασκευαστής σκοπεύει να χρησιμοποιήσει το σήμα ροπής που μεταδίδεται από την ηλεκτρονική μονάδα ελέγχου (ECU), για κινητήρες που είναι εξοπλισμένοι με τέτοια μονάδα.
 Η βάση για την καθαρή ροπή είναι η μη διορθωμένη καθαρή ροπή που αποδίδεται από τον κινητήρα, συμπεριλαμβανομένου του εξοπλισμού και των βοηθητικών μέσων που προβλέπεται να χρησιμοποιηθούν για μια δοκιμή εκπομπών σύμφωνα με το προσάρτημα A.2.
 A.3.2. Μετάδοση ροπής
 Με τον κινητήρα εγκατεστημένο στην κλίνη δοκιμών για τη διεξαγωγή της διαδικασίας προσδιορισμού του διαγράμματος ισχύος του κινητήρα, παρέχονται κατάλληλα μέσα για την ανάγνωση του σήματος ροπής που μεταδίδεται από την ECU.
 A.3.3. Διαδικασία επαλήθευσης
 Κατά τη διεξαγωγή της διαδικασίας προσδιορισμού του διαγράμματος ισχύος του κινητήρα, σύμφωνα με την παράγραφο 7.6.2 του παρόντος παραρτήματος, λαμβάνονται ταυτόχρονα οι ενδείξεις της ροπής όπως μετράται από το δυναμόμετρο και της ροπής που μεταδίδεται από την ECU σε τουλάχιστον τρία σημεία της καμπύλης ροπής. Τουλάχιστον μία από τις ενδείξεις λαμβάνεται σε ένα σημείο της καμπύλης όπου η ροπή είναι ίση με όχι λιγότερο από το 98 % της μέγιστης τιμής.
 Η ροπή που μεταδίδεται από την ECU γίνεται αποδεκτή χωρίς διόρθωση εάν, σε κάθε σημείο όπου λήφθηκαν οι μετρήσεις, ο συντελεστής που υπολογίζεται από τη διαίρεση της τιμής ροπής από το δυναμόμετρο διά της τιμής ροπής από την ECU δεν είναι μικρότερος από 0,93 (δηλαδή μέγιστη διαφορά 7 %). Στην περίπτωση αυτή, καταγράφεται στην κοινοποίηση ότι η ροπή που μεταδίδεται από την ECU έχει επαληθευτεί χωρίς διόρθωση. Στις περιπτώσεις που ο συντελεστής σε ένα ή περισσότερα σημεία δοκιμής είναι μικρότερος από 0,93, υπολογίζεται ο


text:
μέσος συντελεστής διόρθωσης από όλα τα σημεία στα οποία λήφθηκαν ενδείξεις και καταγράφεται στην κοινοποίηση. Στις περιπτώσεις που καταγράφεται συντελεστής στην κοινοποίηση, αυτός εφαρμόζεται στη ροπή που μεταδίδεται από την ECU κατά τη διεξαγωγή δοκιμών παρακολούθησης κατά τη χρήση.
 ΠΡΟΣΑΡΤΗΜΑ A.4
 ΔΙΑΔΙΚΑΣΙΑ ΜΕΤΡΗΣΗΣ ΤΗΣ ΑΜΜΩΝΙΑΣ
 A.4.1. Το παρόν προσάρτημα περιγράφει τη διαδικασία μέτρησης της αμμωνίας (NH3). Για μη γραμμικούς αναλυτές, επιτρέπεται η χρήση κυκλωμάτων ευθυγράμμισης.
 A.4.2. Καθορίζονται τρεις αρχές μέτρησης για τη μέτρηση της NH3 και μπορεί να χρησιμοποιηθεί οποιαδήποτε από αυτές, υπό την προϋπόθεση ότι πληροί τα κριτήρια που ορίζονται στις παραγράφους A.4.2.1, A.4.2.2 ή A.4.2.3, αντίστοιχα. Δεν επιτρέπεται η χρήση αποξηραντών αερίων για τη μέτρηση της NH3.
 A.4.2.1. Αναλυτής υπέρυθρης ακτινοβολίας με μετασχηματισμό Fourier (εφεξής «FTIR»)
 A.4.2.1.1. Αρχή μέτρησης
 Ο αναλυτής FTIR εφαρμόζει την αρχή της φασματοσκοπίας υπερύθρου ευρείας περιοχής συχνοτήτων. Επιτρέπει τη στιγμιαία μέτρηση των συστατικών των καυσαερίων των οποίων τα τυποποιημένα φάσματα είναι διαθέσιμα στο όργανο. Το φάσμα απορρόφησης (ένταση/μήκος κύματος) υπολογίζεται από το μετρούμενο συμβολογράφημα (ένταση/χρόνος) με τη μέθοδο του μετασχηματισμού Fourier.
 A.4.2.1.2. Εγκατάσταση και δειγματοληψία
 Ο FTIR εγκαθίσταται σύμφωνα με τις οδηγίες του κατασκευαστή του οργάνου. Το μήκος κύματος της NH3 επιλέγεται για αξιολόγηση. Η διαδρομή του δείγματος (γραμμή δειγματοληψίας, προφίλτρο/-α και βαλβίδες) κατασκευάζεται από ανοξείδωτο χάλυβα ή PTFE και θερμαίνεται σε σημεία ρύθμισης μεταξύ 383 K (110 °C) και 464 K (191 °C) με σκοπό την ελαχιστοποίηση των απωλειών NH3 και των σφαλμάτων κατά τη δειγματοληψία. Επιπλέον, η γραμμή δειγματοληψίας είναι όσο το δυνατόν πιο βραχεία.
 A.4.2.1.3. Διασταυρούμενες παρεμβολές
 Η φασματική ανάλυση του μήκους κύματος της NH3 είναι εντός περιοχής 0,5 cm-1 με σκοπό την ελαχιστοποίηση των διασταυρούμενων παρεμβολών από άλλα αέρια που ενυπάρχουν στα καυσαέρια.
 A.4.2.2. Αναλυτής απορρόφησης με συντονισμό μη σκεδαζόμενης υπεριώδους ακτινοβολίας (εφεξής «NDUV»)
 A.4.2.2.1. Αρχή μέτρησης
 Ο αναλυτής NDUV βασίζεται σε μια αμιγώς φυσική αρχή λειτουργίας και δεν απαιτεί βοηθητικά αέρια ή εξοπλισμό. Το κύριο στοιχείο του φωτόμετρου είναι ένας λαμπτήρας εκκένωσης χωρίς ηλεκτρόδια. Παράγει μια ακτινοβολία πολύ ακριβούς δομής στην περιοχή του υπεριώδους φάσματος, καθιστώντας εφικτή τη μέτρηση διάφορων συστατικών, όπως η NH3.
 Το φωτομετρικό σύστημα έχει σχεδιαστική διαμόρφωση τύπου «διπλής δέσμης στο χρόνο», για την παραγωγή μιας δέσμης μέτρησης και μιας δέσμης αναφοράς με την τεχνική της συσχέτισης φίλτρου.
 Για την επίτευξη υψηλής σταθερότητας του σήματος μέτρησης, ο σχεδιασμός «διπλής δέσμης στο χρόνο»συνδυάζεται με σχεδιασμό «διπλής δέσμης στο χώρο». Η επεξεργασία των σημάτων ανίχνευσης ευνοεί την επίτευξη ενός σχεδόν αμελητέου ποσοστού μετατόπισης του σημείου μηδέν.
 Στη λειτουργία βαθμονόμησης του αναλυτή, ένας στεγανοποιημένος κλωβός από χαλαζία τοποθετείται υπό κλίση μέσα στη διαδρομή της δέσμης για την επίτευξη ακριβούς τιμής βαθμονόμησης, καθώς οποιεσδήποτε απώλειες ανάκλασης και απορρόφησης μέσω των παραθύρων του κλωβού εξουδετερώνονται. Επειδή η πλήρωση του κλωβού με αέριο είναι πολύ σταθερή, αυτή η μέθοδος βαθμονόμησης εξασφαλίζει υψηλή σταθερότητα ιδιαίτερα μεγάλης διάρκειας για το φωτόμετρο.
 A.4.2.2.2. Εγκατάσταση
 Ο αναλυτής εγκαθίσταται μέσα σε ένα περίβλημα αναλυτή με τη χρήση δειγματοληψίας εξαγωγής, σύμφωνα με τις οδηγίες του κατασκευαστή του οργάνου. Η θέση του αναλυτή μπορεί να υποστηρίξει το βάρος που καθορίζεται από τον κατασκευαστή.
 Η διαδρομή του δείγματος (γραμμή δειγματοληψίας,


text:
προφίλτρο/-α και βαλβίδες) κατασκευάζεται από ανοξείδωτο χάλυβα ή PTFE και θερμαίνεται σε σημεία ρύθμισης μεταξύ 383 K (110 °C) και 464 K (191 °C).
 Επιπλέον, η γραμμή δειγματοληψίας είναι όσο το δυνατόν πιο βραχεία. Ελαχιστοποιείται η επίδραση της θερμοκρασίας και της πίεσης των καυσαερίων, του περιβάλλοντος εγκατάστασης και των κραδασμών στη μέτρηση.
 Ο αναλυτής αερίων προστατεύεται από το ψύχος, τη θερμότητα, τις διακυμάνσεις της θερμοκρασίας, τα ισχυρά ρεύματα αέρα, τη συσσώρευση σκόνης, τα διαβρωτικά περιβάλλοντα και τους κραδασμούς. Παρέχεται επαρκής κυκλοφορία αέρα για την αποφυγή ανάπτυξης θερμότητας. Χρησιμοποιείται ολόκληρη η επιφάνεια για την απαγωγή των απωλειών θερμότητας.
 A.4.2.2.3. Διασταυρούμενη ευαισθησία
 Επιλέγεται μια κατάλληλη περιοχή του φάσματος με σκοπό την ελαχιστοποίηση των διασταυρούμενων παρεμβολών από άλλα αέρια που ενυπάρχουν. Τυπικά συστατικά που προκαλούν φαινόμενα διασταυρούμενης ευαισθησίας στη μέτρηση της NH3 είναι το SO2, το NO2 και το NO.
 Επιπλέον, μπορούν να εφαρμοστούν και επιπρόσθετες μέθοδοι για τον περιορισμό της διασταυρούμενης ευαισθησίας.
 α)
 Χρήση φίλτρων παρεμβολής.
 β)
 Αντιστάθμιση της διασταυρούμενης ευαισθησίας με τη μέτρηση των συστατικών που δημιουργούν φαινόμενα διασταυρούμενης ευαισθησίας και τη χρήση του σήματος μέτρησης για αντιστάθμιση.
 A.4.2.3. Αναλυτής υπέρυθρου λέιζερ
 A.4.2.3.1. Αρχή μέτρησης
 Ένα υπέρυθρο λέιζερ, όπως ένα συντονίσιμο λέιζερ διόδου (TDL) ή ένα λέιζερ διαδοχικών κβάντα (QCL), μπορεί να εκπέμπει σύμφωνο φως στην περιοχή κοντά στο υπέρυθρο φάσμα ή στην περιοχή στο μέσο του υπέρυθρου φάσματος, αντίστοιχα, όπου οι ενώσεις του αζώτου, συμπεριλαμβανομένης της NH3, παρουσιάζουν ισχυρή απορρόφηση. Αυτή η οπτική διάταξη λέιζερ μπορεί να αποδώσει μια παλμική στενή ζώνη υψηλής ανάλυσης κοντά στο υπέρυθρο φάσμα ή στο μέσο του υπέρυθρου φάσματος. Ως εκ τούτου, οι αναλυτές υπέρυθρου λέιζερ μπορούν να μειώσουν τις παρεμβολές που προκαλούνται από τη φασματική αλληλοεπικάλυψη των αερίων που συνυπάρχουν στα καυσαέρια του κινητήρα.
 A.4.2.3.2. Εγκατάσταση
 Ο αναλυτής εγκαθίσταται είτε απευθείας στον σωλήνα εξαγωγής (επιτόπια) είτε μέσα σε ένα περίβλημα αναλυτή με τη χρήση δειγματοληψίας εξαγωγής σύμφωνα με τις οδηγίες του κατασκευαστή του οργάνου. Εάν εγκαθίσταται σε περίβλημα αναλυτή, η διαδρομή του δείγματος (γραμμή δειγματοληψίας, προφίλτρο/-α και βαλβίδες) κατασκευάζεται από ανοξείδωτο χάλυβα ή PTFE και θερμαίνεται σε σημεία ρύθμισης μεταξύ 383 K (110 °C) και 464 K (191 °C) με σκοπό την ελαχιστοποίηση των απωλειών NH3 και των σφαλμάτων κατά τη δειγματοληψία. Επιπλέον, η γραμμή δειγματοληψίας είναι όσο το δυνατόν πιο βραχεία.
 Ελαχιστοποιείται η επίδραση της θερμοκρασίας και της πίεσης των καυσαερίων, του περιβάλλοντος εγκατάστασης και των κραδασμών στη μέτρηση ή εφαρμόζονται τεχνικές αντιστάθμισης.
 Κατά περίπτωση, ο αέρας που χρησιμοποιείται στο περίβλημα σε συνδυασμό με επιτόπια μέτρηση για την προστασία του οργάνου δεν επηρεάζει τη συγκέντρωση οποιουδήποτε συστατικού των καυσαερίων που μετράται κατάντη της συσκευής ή τη δειγματοληψία άλλων συστατικών των καυσαερίων που διενεργείται ανάντη της συσκευής.
 A.4.2.3.3. Επαλήθευση παρεμποδιστικής δράσης για αναλυτές NH3 υπέρυθρου λέιζερ (διασταυρούμενες παρεμβολές)
 A.4.2.3.3.1. Πεδίο εφαρμογής και συχνότητα
 Εάν μετράται η NH3 με τη χρήση αναλυτή υπέρυθρου λέιζερ, το μέγεθος της παρεμποδιστικής δράσης επαληθεύεται μετά την αρχική εγκατάσταση του αναλυτή και μετά από μείζονα συντήρηση.
 A.4.2.3.3.2. Αρχές μέτρησης για την επαλήθευση της παρεμποδιστικής δράσης
 Τα αέρια παρεμποδιστικής δράσης μπορούν να δημιουργούν θετική παρεμβολή με συγκεκριμένους αναλυτές υπέρυθρου λέιζερ προκαλώντας


text:
απόκριση παρόμοια με αυτήν της NH3. Εάν ο αναλυτής χρησιμοποιεί αλγορίθμους αντιστάθμισης που χρησιμοποιούν μετρήσεις άλλων αερίων για την πραγματοποίηση αυτής της επαλήθευσης παρεμποδιστικής δράσης, διενεργούνται ταυτόχρονα αυτές οι άλλες μετρήσεις για τον έλεγχο των αλγορίθμων αντιστάθμισης κατά την επαλήθευση της παρεμποδιστικής δράσης στον αναλυτή.
 Χρησιμοποιείται ορθή τεχνική κρίση για τον προσδιορισμό των αερίων παρεμποδιστικής δράσης για τον αναλυτή υπέρυθρου λέιζερ. Σημειώνεται ότι τα είδη παρεμποδιστικής δράσης, με εξαίρεση το H2O, εξαρτώνται από την υπέρυθρη ζώνη απορρόφησης της NH3 που έχει επιλεγεί από τον κατασκευαστή του οργάνου. Για κάθε αναλυτή, προσδιορίζεται η υπέρυθρη ζώνη απορρόφησης της NH3. Για κάθε υπέρυθρη ζώνη απορρόφησης της NH3, χρησιμοποιείται ορθή τεχνική κρίση για τον προσδιορισμό των αερίων παρεμποδιστικής δράσης που θα χρησιμοποιηθούν για την επαλήθευση.
 A.4.3. Διαδικασία δοκιμής εκπομπών
 A.4.3.1. Έλεγχος των αναλυτών
 Πριν από τη δοκιμή εκπομπών, επιλέγεται η περιοχή του αναλυτή. Επιτρέπονται αναλυτές εκπομπών με αυτόματη ή μη αυτόματη μεταγωγή περιοχής. Κατά τη διάρκεια του κύκλου δοκιμής, δεν γίνεται μεταγωγή της περιοχής των αναλυτών.
 Προσδιορίζεται η απόκριση μηδενισμού και βαθμονόμησης, εάν δεν ισχύουν για το όργανο οι διατάξεις που ορίζονται στην παράγραφο A.4.3.4.2. Για την απόκριση βαθμονόμησης, χρησιμοποιείται αέρια NH3 που ικανοποιεί τις προδιαγραφές της παραγράφου A.4.4.2.7. Επιτρέπεται η χρήση κελιών αναφοράς που περιέχουν αέριο βαθμονόμησης NH3.
 A.4.3.2. Συγκέντρωση σχετικών δεδομένων εκπομπών
 Η συλλογή των δεδομένων της NH3 ξεκινά ταυτόχρονα με την έναρξη της ακολουθίας των κύκλων δοκιμής. Η συγκέντρωση NH3 μετράται και αποθηκεύεται σε ένα σύστημα υπολογιστή με τουλάχιστον 1 Hz.
 A.4.3.3. Λειτουργίες μετά τη δοκιμή
 Κατά το πέρας της δοκιμής, συνεχίζεται η δειγματοληψία έως ότου ολοκληρωθούν οι χρόνοι απόκρισης του συστήματος. Απαιτείται προσδιορισμός της μετατόπισης του αναλυτή σύμφωνα με την παράγραφο Α.4.3.4.1 μόνο εάν δεν είναι διαθέσιμες οι πληροφορίες της παραγράφου Α.4.3.4.2.
 A.4.3.4. Μετατόπιση του αναλυτή
 A.4.3.4.1.
 Το συντομότερο δυνατόν, αλλά το αργότερο εντός 30 λεπτών από την ολοκλήρωση του κύκλου δοκιμής ή κατά τη διάρκεια της περιόδου εμποτισμού, προσδιορίζονται οι ενδείξεις μηδενισμού και βαθμονόμησης. Η διαφορά μεταξύ των αποτελεσμάτων πριν και μετά τη δοκιμή είναι μικρότερη από 2 % της πλήρους κλίμακας.
 A.4.3.4.2.
 Δεν απαιτείται προσδιορισμός της μετατόπισης του αναλυτή στις ακόλουθες περιπτώσεις:
 α)
 α) εάν η μετατόπιση μηδενισμού και βαθμονόμησης που καθορίζεται από τον κατασκευαστή του οργάνου στις παραγράφους A.4.4.2.3 και A.4.4.2.4 πληροί τις απαιτήσεις της παραγράφου A.4.3.4.1·
 β)
 εάν το χρονικό διάστημα για τη μετατόπιση μηδενισμού και βαθμονόμησης που καθορίζεται από τον κατασκευαστή του οργάνου στις παραγράφους A.4.4.2.3 και A.4.4.2.4 υπερβαίνει τη διάρκεια της δοκιμής.
 A.4.4. Προδιαγραφές και επαλήθευση του αναλυτή
 A.4.4.1. Απαιτήσεις γραμμικότητας
 Ο αναλυτής συμμορφώνεται με τις απαιτήσεις γραμμικότητας που ορίζονται στον πίνακα A.4-8 του παρόντος παραρτήματος. Η επαλήθευση γραμμικότητας, σύμφωνα με την παράγραφο 8.1.4 του παρόντος παραρτήματος, εκτελείται τουλάχιστον με την ελάχιστη συχνότητα που ορίζεται στον πίνακα A.4-5 του παρόντος παραρτήματος. Κατόπιν της πρότερης έγκρισης της αρχής έγκρισης τύπου, επιτρέπονται λιγότερα από 10 σημεία αναφοράς, εάν μπορεί να αποδειχθεί ισοδύναμη ακρίβεια.
 Για την επαλήθευση γραμμικότητας, χρησιμοποιείται αέρια NH3 που ικανοποιεί τις προδιαγραφές της παραγράφου A.4.4.2.7. Επιτρέπεται η χρήση κελιών αναφοράς που περιέχουν αέριο βαθμονόμησης NH3.
 Τα όργανα των οποίων τα σήματα χρησιμοποιούνται για αλγορίθμους


text:
αντιστάθμισης ικανοποιούν τις απαιτήσεις γραμμικότητας που ορίζονται στον πίνακα 5 του παρόντος παραρτήματος. Η επαλήθευση της γραμμικότητας εκτελείται σύμφωνα με τις απαιτήσεις των διαδικασιών εσωτερικού ελέγχου που έχει ορίσει ο κατασκευαστής του οργάνου ή σύμφωνα με τις απαιτήσεις του προτύπου ISO 9000.
 A.4.4.2. Προδιαγραφές αναλυτή
 Ο αναλυτής έχει περιοχή μέτρησης και χρόνο απόκρισης ανάλογα με την απαιτούμενη ακρίβεια μέτρησης της συγκέντρωσης NH3 υπό μεταβατικές και σταθερές συνθήκες.
 A.4.4.2.1. Κατώτατο όριο ανίχνευσης
 Ο αναλυτής έχει κατώτατο όριο ανίχνευσης < 2 ppm υπό όλες τις συνθήκες δοκιμής.
 A.4.4.2.2. Ακρίβεια
 Η ακρίβεια, που ορίζεται ως η απόκλιση της ένδειξης του αναλυτή από την τιμή αναφοράς, δεν υπερβαίνει το ± 3 % της ένδειξης ή τα ± 2 ppm, ανάλογα με το ποια τιμή είναι μεγαλύτερη.
 A.4.4.2.3. Μετατόπιση μηδενός
 Η μετατόπιση της απόκρισης μηδενός και το σχετικό χρονικό διάστημα προσδιορίζονται από τον κατασκευαστή του οργάνου.
 A.4.4.2.4. Μετατόπιση βαθμονόμησης
 Η μετατόπιση της απόκρισης βαθμονόμησης και το σχετικό χρονικό διάστημα προσδιορίζονται από τον κατασκευαστή του οργάνου.
 A.4.4.2.5. Χρόνος απόκρισης του συστήματος
 Η απόκριση του συστήματος είναι ≤ 20 δευτερόλεπτα.
 A.4.4.2.6. Χρόνος ανόδου
 Ο χρόνος ανόδου του αναλυτή είναι ≤ 5 δευτερόλεπτα.
 A.4.4.2.7. Αέριο βαθμονόμησης NH3
 Διατίθεται ένα μείγμα αερίου με την ακόλουθη χημική σύνθεση.
 NH3 και καθαρό άζωτο.
 Η πραγματική συγκέντρωση του αερίου βαθμονόμησης δεν αποκλίνει περισσότερο από ± 3 % από την ονομαστική τιμή. Η συγκέντρωση NH3 δίνεται κατ’ όγκο (επί τοις εκατό κατ’ όγκο ή ppm όγκου).
 Καταγράφεται η ημερομηνία λήξης των αερίων βαθμονόμησης.
 A.4.4.2.8. Διαδικασία επαλήθευσης παρεμποδιστικής δράσης
 Η επαλήθευση της παρεμποδιστικής δράσης διενεργείται ως εξής:
 α)
 Ο αναλυτής NH3 τίθεται σε λειτουργία, λειτουργεί, ρυθμίζεται στο μηδέν και στο μέγιστο της κλίμακας με τον ίδιο τρόπο όπως και πριν από μια δοκιμή εκπομπών.
 β)
 Δημιουργείται υγροποιημένο αέριο δοκιμής με παρεμποδιστική δράση με τη διοχέτευση, υπό μορφή φυσαλίδων, αερίου προσδιορισμού του μεγίστου της κλίμακας πολλαπλών συστατικών σε αποσταγμένο H2O μέσα σε σφραγισμένο δοχείο. Εάν το δείγμα δεν περάσει μέσα από αποξηραντή δείγματος, η θερμοκρασία του δοχείου ελέγχεται, ώστε να παραχθεί επίπεδο H2O τουλάχιστον τόσο υψηλό όσο το μέγιστο αναμενόμενο κατά τη διάρκεια της δοκιμής εκπομπών. Χρησιμοποιείται συγκέντρωση αερίου προσδιορισμού του μεγίστου της κλίμακας παρεμποδιστικής δράσης τουλάχιστον τόσο υψηλή όσο η μέγιστη αναμενόμενη κατά τη δοκιμή.
 γ)
 Το υγροποιημένο αέριο δοκιμής με παρεμποδιστική δράση εισάγεται στο σύστημα δειγματοληψίας.
 δ)
 Μετράται το γραμμομοριακό κλάσμα νερού, x
 H2O, του υγροποιημένου αερίου δοκιμής με παρεμποδιστική δράση, όσο το δυνατό πλησιέστερα στην είσοδο του αναλυτή. Για παράδειγμα, μετρώνται το σημείο δρόσου, T
 dew, και η απόλυτη πίεση, p
 total, για τον υπολογισμό του x
 H2O.
 ε)
 Χρησιμοποιείται ορθή τεχνική κρίση για την πρόληψη της συμπύκνωσης στις γραμμές μεταφοράς, τα εξαρτήματα ή τις βαλβίδες από το σημείο μέτρησης του x
 H2O έως τον αναλυτή.
 στ)
 Δίνεται χρόνος ώστε να σταθεροποιηθεί η απόκριση του αναλυτή.
 ζ)
 Ενώ ο αναλυτής μετρά τη συγκέντρωση του δείγματος, καταγράφεται το αποτέλεσμά του για 30 δευτερόλεπτα. Υπολογίζεται ο αριθμητικός μέσος των δεδομένων αυτών.
 η)
 Ο αναλυτής ολοκληρώνει με επιτυχία την επαλήθευση παρεμβολής, εάν το αποτέλεσμα του στοιχείου ζ) της παρούσας παραγράφου συμμορφώνεται με την ανοχή του


text:
στοιχείου ι).
 θ)
 Μπορούν επίσης να εκτελεστούν διαδικασίες παρεμποδιστικής δράσης ξεχωριστά για τα επιμέρους αέρια παρεμποδιστικής δράσης. Εάν χρησιμοποιούνται επίπεδα αερίου παρεμποδιστικής δράσης υψηλότερα από τα μέγιστα επίπεδα που αναμένονται κατά τη δοκιμή, μειώνεται η κλίμακα κάθε παρατηρούμενης τιμής παρεμποδιστικής δράσης πολλαπλασιάζοντας την παρατηρούμενη παρεμποδιστική δράση με το λόγο της μέγιστης αναμενόμενης τιμής συγκέντρωσης προς την πραγματική τιμή που χρησιμοποιείται κατά τη διαδικασία αυτή. Μπορούν να εκτελεστούν χωριστές διαδικασίες παρεμποδιστικής δράσης συγκεντρώσεων H2O (με περιεκτικότητα σε H2O έως 0,025 mol/mol) που είναι χαμηλότερες των μέγιστων επιπέδων που αναμένονται κατά τη δοκιμή, αλλά αυξάνεται η κλίμακα της παρατηρούμενης παρεμποδιστικής δράσης H2O, πολλαπλασιάζοντας την παρατηρούμενη παρεμποδιστική δράση με τον λόγο της μέγιστης αναμενόμενης τιμής συγκέντρωσης H2O προς την πραγματική τιμή που χρησιμοποιείται κατά τη διαδικασία αυτή. Το άθροισμα των υπολογιζόμενων τιμών παρεμποδιστικής δράσης ικανοποιεί τις ανοχές όσον αφορά τη συνδυασμένη παρεμποδιστική δράση που καθορίζονται στο στοιχείο ι) της παρούσας παραγράφου.
 ι)
 Ο αναλυτής έχει συνδυασμένη παρεμποδιστική δράση εντός του ± 0,2 ppm NH3.
 A.4.5. Εναλλακτικά συστήματα
 Η αρχή έγκρισης τύπου μπορεί να εγκρίνει άλλα συστήματα ή αναλυτές, εάν έχει διαπιστωθεί ότι παρέχουν ισοδύναμα αποτελέσματα σύμφωνα με την παράγραφο 5.1.3 του παρόντος παραρτήματος. Στην περίπτωση αυτή, τα «Αποτελέσματα»στην εν λόγω παράγραφο αναφέρονται στη μέση συγκέντρωση NH3 που υπολογίζεται για τον κατά περίπτωση εφαρμοζόμενο κύκλο.
 ΠΡΟΣΑΡΤΗΜΑ A.5
 ΠΕΡΙΓΡΑΦΗ ΑΠΟΚΡΙΣΕΩΝ ΤΟΥ ΣΥΣΤΗΜΑΤΟΣ
 Στο παρόν προσάρτημα περιγράφονται οι χρόνοι που χρησιμοποιούνται για να εκφράσουν την απόκριση αναλυτικών συστημάτων και άλλων συστημάτων μέτρησης σε ένα σήμα εισόδου.
 A.5.1. Ισχύουν οι ακόλουθοι χρόνοι, όπως φαίνεται στο σχήμα A.4-10:
 A.5.1.1.
 Χρόνος καθυστέρησης είναι η διαφορά του χρόνου μεταξύ της αλλαγής του στοιχείου που πρέπει να μετρηθεί στο σημείο αναφοράς και της απόκρισης του συστήματος 10 % της τελικής ένδειξης (t10) με τον καθετήρα δειγματοληψίας να ορίζεται ως σημείο αναφοράς.
 A.5.1.2.
 Χρόνος απόκρισης είναι η διαφορά του χρόνου μεταξύ της αλλαγής του στοιχείου που πρέπει να μετρηθεί στο σημείο αναφοράς και της απόκρισης του συστήματος 90 % της τελικής ένδειξης (t90) με τον καθετήρα δειγματοληψίας να ορίζεται ως σημείο αναφοράς.
 A.5.1.3.
 Χρόνος ανόδου είναι η διαφορά χρόνου μεταξύ του 10 % και 90 % της απόκρισης της τελικής ένδειξης (t90 – t10).
 A.5.1.4.
 Χρόνος μετατροπής είναι η διαφορά του χρόνου μεταξύ της αλλαγής του στοιχείου που πρέπει να μετρηθεί στο σημείο αναφοράς και της απόκρισης του συστήματος 50 % της τελικής ένδειξης (t50) με τον καθετήρα δειγματοληψίας να ορίζεται ως σημείο αναφοράς.
 A.5.1.5.
 Χρόνος βαθμιδωτής εισαγωγής είναι ο χρόνος κατά τον οποίο σημειώνεται μεταβολή στη μετρούμενη παράμετρο.
 Σχήμα A.4-10
 Απεικόνιση αποκρίσεων του συστήματος
 Χρόνος βαθμιδωτής εισαγωγής
 Απόκριση
 χρόνος απόκρισης
 χρόνος μετατροπής
 χρόνος καθυστέρησης
 χρόνος ανόδου
 χρόνος
 ΠΡΟΣΑΡΤΗΜΑ A.6
 ΧΑΡΑΚΤΗΡΙΣΤΙΚΑ ΤΩΝ ΚΥΚΛΩΝ ΔΟΚΙΜΗΣ ΥΠΟ ΣΤΑΘΕΡΕΣ ΚΑΙ ΥΠΟ ΜΕΤΑΒΑΤΙΚΕΣ ΣΥΝΘΗΚΕΣ
 A.6.1. Οι κύκλοι δοκιμής που εφαρμόζονται στις κατηγορίες και υποκατηγορίες κινητήρων παρατίθενται στους πίνακες A.4-11 έως A.4-18.
 Πίνακας A.4-11
 Κύκλοι δοκιμής NRSC για κινητήρες της κατηγορίας NRE
 Κατηγορία
 Λειτουργία στροφών
 Σκοπός
 Υποκατηγορία
 NRSC
 NRE
 μεταβλητές
 Κινητήρας μεταβλητών στροφών με ισχύ αναφοράς μικρότερη των 19 kW
 NRE-v-1
 NRE-v-2
 G2 ή C1
 Κινητήρας μεταβλητών στροφών με ισχύ αναφοράς μεγαλύτερη ή ίση με 19 kW


text:
αλλά όχι μεγαλύτερη από 560 kW
 NRE-v-3
 NRE-v-4
 NRE-v-5
 NRE-v-6
 C1
 Κινητήρας μεταβλητών στροφών με ισχύ αναφοράς μεγαλύτερη των 560 kW
 NRE-v-7
 C1
 σταθερές
 Κινητήρας σταθερών στροφών
 NRE-c-1
 NRE-c-2
 NRE-c-3
 NRE-c-4
 NRE-c-5
 NRE-c-6
 NRE-c-7
 D2
 Πίνακας A.4-12
 Κύκλοι δοκιμής NRSC για κινητήρες της κατηγορίας NRG
 Κατηγορία
 Λειτουργία στροφών
 Σκοπός
 Υποκατηγορία
 NRSC
 NRG
 μεταβλητές
 Κινητήρας μεταβλητών στροφών για ηλεκτροπαραγωγό ζεύγος
 NRG-v-1
 C1
 σταθερές
 Κινητήρας σταθερών στροφών για ηλεκτροπαραγωγό ζεύγος
 NRG-c-1
 D2
 Πίνακας A.4-13
 Κύκλοι δοκιμής NRSC για κινητήρες της κατηγορίας NRSh
 Κατηγορία
 Λειτουργία στροφών
 Σκοπός
 Υποκατηγορία
 NRSC
 NRSh
 μεταβλητές ή σταθερές
 Κινητήρας με ισχύ αναφοράς που δεν υπερβαίνει τα 19 kW, για χρήση σε φορητό μηχάνημα
 NRSh-v-1a
 NRSh-v-1b
 G3
 Πίνακας A.4-14
 Κύκλοι δοκιμής NRSC για κινητήρες της κατηγορίας NRS
 Κατηγορία
 Λειτουργία στροφών
 Σκοπός
 Υποκατηγορία
 NRSC
 NRS
 μεταβλητές,
 <3 600 σ.α.λ.
 Κινητήρας μεταβλητών στροφών με ισχύ αναφοράς που δεν υπερβαίνει τα 19 kW και προορίζεται για λειτουργία στροφών <3 600 σ.α.λ.
 NRS-vi-1a
 NRS-vi-1b
 G1
 μεταβλητές, ≥3 600 σ.α.λ.· ή σταθερές
 Κινητήρας μεταβλητών στροφών με ισχύ αναφοράς που δεν υπερβαίνει τα 19 kW και προορίζεται για λειτουργία στροφών <3 600 σ.α.λ.· κινητήρας σταθερών στροφών με ισχύ αναφοράς μικρότερη των 19 kW
 NRS-vr-1a
 NRS-vr-1b
 G2
 μεταβλητές ή σταθερές
 Κινητήρας με ισχύ αναφοράς μεταξύ 19 kW και 30 kW και συνολικό όγκο εμβολισμού μικρότερο από 1 000 cm3
 NRS-v-2a
 G2
 Κινητήρας με ισχύ αναφοράς μεγαλύτερη των 19 kW, πλην κινητήρα με ισχύ αναφοράς μεταξύ 19 kW και 30 kW και συνολικό όγκο εμβολισμού μικρότερο από 1 000 cm3
 NRS-v-2b
 NRS-v-3
 C2
 Πίνακας A.4-15
 Κύκλοι δοκιμής NRSC για κινητήρες της κατηγορίας SMB
 Κατηγορία
 Λειτουργία στροφών
 Σκοπός
 Υποκατηγορία
 NRSC
 SMB
 μεταβλητές ή σταθερές
 Κινητήρες πρόωσης χιονοέλκηθρων
 SMB-v-1
 H
 Πίνακας A.4-16
 Κύκλοι δοκιμής NRSC για κινητήρες της κατηγορίας ATS
 Κατηγορία
 Λειτουργία στροφών
 Σκοπός
 Υποκατηγορία
 NRSC
 ATS
 μεταβλητές ή σταθερές
 Κινητήρες πρόωσης ATV ή SbS
 ATS-v-1
 G1
 Πίνακας A.4-17
 Κύκλος δοκιμής μη οδικών οχημάτων υπό μεταβατικές συνθήκες για κινητήρες της κατηγορίας NRE
 Κατηγορία
 Λειτουργία στροφών
 Σκοπός
 Υποκατηγορία
 NRE
 μεταβλητές
 Κινητήρας μεταβλητών στροφών με ισχύ αναφοράς μεγαλύτερη ή ίση με 19 kW αλλά όχι μεγαλύτερη από 560 kW
 NRE-v-3
 NRE-v-4
 NRE-v-5
 NRE-v-6
 NRTC
 Πίνακας A.4-18
 Κύκλος δοκιμής μη οδικών οχημάτων υπό μεταβατικές συνθήκες για κινητήρες της κατηγορίας NRS
 (1)
 Κατηγορία
 Λειτουργία στροφών
 Σκοπός
 Υποκατηγορία
 NRS
 μεταβλητές ή σταθερές
 Κινητήρας με ισχύ αναφοράς μεγαλύτερη των 19 kW, πλην κινητήρα με ισχύ αναφοράς μεταξύ 19 kW και 30 kW και συνολικό όγκο εμβολισμού μικρότερο από 1 000 cm3
 NRS-v-2b
 NRS-v-3
 LSI-NRTC
 A.6.2. Κύκλοι διακριτής φάσης υπό σταθερές συνθήκες
 Η αναλυτική περιγραφή των κύκλων δοκιμής και των συντελεστών στάθμισης για τους κύκλους δοκιμής διακριτής φάσης υπό σταθερές συνθήκες παρατίθεται στους πίνακες A.4-19 ως A.4-23.
 Πίνακας A.4-19
 Φάσεις δοκιμής κύκλου C1 και συντελεστών στάθμισης
 Αριθμός φάσης
 1
 2
 3
 4
 5
 6
 7
 8
 Στροφές (1)
 100 %
 Ενδιάμεσες στροφές
 Στροφές βραδυπορίας
 Ροπή (2) (%)
 100
 75
 50
 10
 100
 75
 50
 0
 Συντελεστής στάθμισης
 0,15
 0,15
 0,15
 0,1
 0,1
 0,1
 0,1
 0,15
 Πίνακας A.4-20
 Φάσεις δοκιμής κύκλου C2 και συντελεστών στάθμισης
 Αριθμός φάσης
 1
 2
 3
 4
 5
 6
 7
 Στροφές (3)
 100